title: Katse

text: Seksismi ei näy pelkästään median sisällössä, vaan myös viestin esitystavassa ja siinä, miten katsojan odotetaan suhtautuvan sen sisältöön. Miehinen katse ohjaa katsetta naiseen. Tämä käytäntö seksualisoi naisen vartalon, liittyipä nainen mainostettun tuotteeseen tai ei.


title: Katse

text: Jacques Lacanin mukaan katseeseen liittyy tärkeä ”peilivaihe” lapsen psyykkisessä kehityksessä. Pieni lapsi oppii peilaamalla katseellaan henkilöä, jonka hän kohtaa. Katse johtaa lapsen mielikuvitusmaailmassa vuoropuheluun minän ja "ideaali-minän" sekä "ideaali-minän" ja "minä-ideaalin" välillä. Ideaali-minä on kuviteltu minäkuva itsestä — sellainen kuin lapsi haluaisi olla. Minä-ideaali perustuu ulkopuolisen henkilön kuviteltuun katseeseen, joka ihailee minä-ideaalia. Rokkitähti (ideaali-minä) toivoo salaa, että kouluajan voimahahmo (minä-ideaali) olisi tietoinen (rokkitähden) tulevasta menestyksestä ja kuuluisuudesta kouluaikojen jälkeen.


title: Katse

text: Lacan kehitteli edelleen katseen teoriaa sanoen, että katse ei kuulu subjektiin vaan pikemminkin objektiin. "Seminaari yhdessä", Lacan kertoi kuulijoille: ”Tunnen olevani sellaisten silmien katseiden kohteena joita en näe enkä edes havaitse. Tämä tarkoittaa, että tällä tilaisuudella mahdollisesti vielä muita katsojia. Kun tulee pimeää saatan tuntea tästä ikkunasta tulevan katseen, vaikka en sitä näekään.”


title: Valo (täsmennyssivu)

text: Valo voi tarkoittaa seuraavia:


title: Valo (täsmennyssivu)

text: Valo voi esiintyä sekä etu- että sukunimenä eri kielissä. Tunnettuja nimenkantajia ovat:


title: Dave Harold

text: David 'Dave' Harold (s. 9. joulukuuta 1966) on englantilainen entinen snooker-ammattilainen. Harold on kotoisin Stoke-on-Trentistä, Staffordshirestä. Harold tunnetaan myös lempinimillä "The Hard Man" ja "The Stoke Potter". Harold on urallaan tehnyt 143 sadan pisteen ylittävää lyöntisarjaa ammattilaisturnaustasolla.


title: Dave Harold

text: Dave Harold pelasi vielä amatöörinä nimellä David Harold, mutta ammattilaispiireissä hän otti käyttöön nimen Dave Harold. Hän aloitti ammattilaisuransa vuonna 1991 ja voitti "Asian Open"-turnauksen vuonna 1993 ollessaan ranking-listalla sijalla 93. Tämä turnausvoitto jäi Haroldin toistaiseksi ainoaksi, vaikka hän pääsikin jo seuraavana vuonna "Grand Prix"-turnauksen finaaliin, jossa nuori John Higgins kuitenkin päihitti hänet erin 9-6.


title: Dave Harold

text: Vaikka Dave Harold ei saavuttanutkaan yhtäkään ammattilaisturnausfinaalia, kuin vasta vuonna 2008, oli hän vuodet 1996–2002 ranking-listalla 16 parhaan joukossa. Turnausten semifinaaleissa Harold on vuoden 1994 jälkeen esiintynyt jopa kuudesti.


title: Dave Harold

text: Haroldin paras listasijoitus oli toistaiseksi kaudella 1996/1997, jolloin hän oli listasijalla 11. Maailmanmestaruusturnauksessa Dave Haroldin paras sijoitus tuli vuoden 1996 kisoissa, kun hän pelasi itsensä aina neljännesfinaaliin saakka, jossa Nigel Bond kuitenkin katkaisi Haroldin mestaruusunelmat selkein lukemin 13-7. Bond oli aikaisemmassa "British Open"-turnauksessa myös pudottanut Haroldin, tällä kertaa semifinaalissa.


title: Dave Harold

text: Vuoden 1998 "Grand Prix"-turnauksessa Harold aloitti vahvasti ja pudotti Stephen Hendryn ja John Higginsin matkalla semifinaaliin, jossa kuitenkin turnauksen voittaja Stephen Lee oli parempi. Samana vuonna Harold raivasi tiensä myös "UK Championship"-turnauksen semifinaaliin, jossa Matthew Stevens puolestaan osoittautui liian kovaksi vastukseksi tiukassa ottelussa, joka päättyi erin 9-7.


title: Dave Harold

text: Vuonna 2001 Harold oli lähellä arvostettua "Benson & Hedges Masters"-kutsuturnausfinaalia Wembleyllä, jossa hän johti semifinaalia jo 5-1, mutta Fergal O'Brien taisteli epätoivoisesta asemasta voittoon ein 6-5, ja eteni finaaliin kuitenkin hävitäkseen tämän. Tässäkin turnauksessa Harold voitti kovia nimiä, kuten Stephen Lee, Ronnie O'Sullivan sekä John Parrott. Tämä on ainut kerta kun Harold on onnistunut voittamaan O´Sullivanin.


title: Dave Harold

text: Kausi 2001/2002 ei sujunut Haroldin osalta kovin hyvin, ja kauden päätteeksi hän putosi 16 parhaan joukosta ranking-listalla sijalle 29. Uusi vuosi 2003 toi Haroldille lisämurheita, sillä hän mursi ranteensa ja joutui jättämään turnauksia pelaamatta, joten hänen sijoituksensa heikkeni entisestään. Kaudet 2005/2006 ja 2006/2007 olivat Haroldin osalta kuitenkin taas parempia, ja hän nousi takaisin 32 parhaan joukkoon ranking-listalla kaudelle 2007/2008. Tämä kausi oli menestyksekkäin kausi vuoden 2002 jälkeen. Kauden avauksessa "Shanghai Masters"-turnauksessa Harold pelasi itsensä neljännesfinaaliin ja "UK Championship"-turnauksessakin 16 parhaan joukkoon pudottaen ranking-listalla sijalla 2 oelvan Graeme Dottin. Harold eteni myös Sheffieldiin maailmanmestaruusturnaukseen, mutta Shaun Murphy pudotti hänet ensimmäisellä kierroksella. Kausi 2008/2009 käynnistyi Dave Haroldin osalta lähes parhaalla mahdollisella tavalla, sillä tämä vanha konkari eteni "Northern Ireland Trophy"-turnauksessa finaaliin asti haastamaan Ronnie O'Sullivanin. O'Sullivan kuitenkin osoitti olevansa edellisen kauden tapaan hurjassa vireessä ja voitti finaalin selkein lukemin 9-3. Matkalla finaaliin Harold pudotti kolme skotlantilaista huippupelaajaa, jotka olivat Graeme Dott, Stephen Maguire sekä John Higgins . Hyvä vire sai jatkoa myös "Shanghai Masters"-turnauksessa Kiinassa, jossa Harold oli lähellä puolivälieräpaikkaa, mutta vanha mestari Steve Davis kuitenkin pysäytti hänet 16 parhaan joukossa. Harold pelasi myös "Royal London Watches Grand Prix"-turnauksen karsintakierrosten ottelut voitokkaasti saavuttaen näin jokaisessa kauden kolmessa ensimmäisessä turnauksessa paikan televisioituun lopputurnaukseen.


title: Dave Harold

text: Dave Harold on tehnyt urallaan 143 sadan pisteen ylittävää lyöntisarjaa turnaustasolla. Urallaan hän on turnauspalkintoja tienannut n. £900.000.Lihavoitu teksti tarkoittaa lajin ennätystä


title: Hans Beck

text: Hans Beck (25. huhtikuuta 1911 Kongsberg – 10. huhtikuuta 1996) oli norjalainen mäkihyppääjä ja olympiamitalisti. Hän voitti hopeaa Lake Placidin olympialaisissa 1932.


title: Kåre Walberg

text: Kåre Walberg (3. heinäkuuta 1912 – 29. helmikuuta 1988) oli norjalainen mäkihyppääjä ja olympiamitalisti. Hän voitti pronssia Lake Placidin olympialaisissa 1932.


title: I’m Not Jesus

text: I'm Not Jesus on metallimusiikkiyhtye Apocalyptican single joka on myös ilmestynyt levyllä Worlds Collide. Kappaleessa on laulajana Corey Taylor joka tunnetaan muun muassa yhtyeistä Slipknot ja Stone Sour. Corey Taylorin ansiosta kappale on saanut kuuluvuutta myös Yhdysvalloissa.


title: I’m Not Jesus

text:
Kappaleen on säveltänyt Apocalyptica, Johnny Andrews ja Geno Leonardo. Coreyn lauluraita on nauhoitettu
Luminous Studiolla Dallasissa Texasin osavaltiossa, rummut on nauhoitettu Helsingissä Suomessa, ja Apocalyptica nauhoitettiin Tukholmassa Ruotsissa. Lisäksi mainittakoon että Taylorin raita nauhoitettiin hänen syntymäpäivänään vuonna 2006. Levyn tuottajana on Johnny Andrews.
Kappaleen instrumentit ovat:Premium Edition


title: I’m Not Jesus

text: Apocalyptica ja Taylor eivät ole esiintyneet yhdessä. Aina kun Apocalyptica esittää kappaleen, yksi selloista korvaa laulun soittamalla saman melodian. Taylor kertoi eräässä haastattelussaan toivovansa että pääsisi esittämään kappaleen joskus Apocalyptican kanssa.


title: Loppukäyttäjä

text: Loppukäyttäjä on yleisimmin henkilö joka loppukädessä käyttää tuotetta tai palvelua. Käsitettä tarvitaan tarkentamaan yleisluontoisia sanoja kuten käyttäjä, kuluttaja ja asiakas. Esimerkkinä voidaan mainita lemmikkieläinkaupasta hamsterilleen auringonkukansiemeniä ostava ihminen. Hamsterin omistaja on asiakas ja kuluttaja, hamsteri on loppukäyttäjä. Kauppias on sekä jälleenmyyjä että asiakas (maahantuojan tai siementen viljelijän).


title: Loppukäyttäjä

text: Loppukäyttäjä-sanan kohde riippuu myös asiayhteydestä, esimerkiksi sopimustekniikassa loppukäyttäjällä tarkoitetaan ihmistä tai yhteisöä joka ei ole jälleenmyyjä. Tietokoneohjelmoinnissa, käyttöliittymissä sanaa käytetään paljon, ohjelman ominaisuudet suunnitellaan kuitenkin asiakkaan, ei välttämättä loppukäyttäjän, tarpeiden perusteella. Esimerkiksi MS-Excel on suunniteltu vain loppukäyttäjälle ja nettikaupan käyttöliittymä taas maksimoimaan myyntiä, joskus loppukäyttäjän käytön helppouden kustannuksella.


title: Loppukäyttäjä

text: Tietotekniikassa käsitteeseen törmää usein omisteisen ohjelmiston tietokoneohjelman asennuksen yhteydessä. Painettaessa hyväksy-painiketta/rastia viitataan ohjelman valmistajan ja loppukäyttäjän väliseen sopimukseen (EULA, End User Licence Agreement) jossa maahantuoja ja jälleenmyyjä eivät ole osallisina.


title: František Šimůnek

text: František Šimůnek (2. joulukuuta 1910 – kuolinaika ei tiedossa) oli tšekkoslovakialainen maastohiihtäjä, mäkihyppääjä ja yhdistetyn hiihtäjä. Hän voitti hopeaa 4 kertaa 10 kilometrin viestistä MM-kisoissa 1933.


title: František Šimůnek

text: Šimůnek sijoittui kahdeksanneksi yhdistetyn normaalikilpailussa ja 23:nneksi mäkihypyn suurmäessä Lake Placidin olympialaisissa 1932. Neljä vuotta myöhemmin Garmisch-Partenkirchenissä hän oli viides sekä 4 kertaa 10 kilometrin viestissä että yhdistetyssä. Lisäksi hän kilpaili 18 kilometrin hiihdossa, jossa oli yhdestoista.


title: František Šimůnek

text: Šimůnek kilpaili vielä Sankt Moritzissa 1948, jolloin hän oli 36. yhdistetyssä ja vasta 72. 18 kilometrin hiihdossa.


title: Vladimír Novák

text: Vladimír Novák (2. helmikuuta 1904 – 28. huhtikuuta 1986) oli tšekkoslovakialainen hiihtäjä. Hän voitti hopeaa 4 kertaa 10 kilometrin viestistä MM-kisoissa 1933.


title: Vladimír Novák

text: Novák sijoittui kahdenneksitoista Sankt Moritzin olympialaisissa 1928 18 kilometrin matkalla. Lake Placidissa 1932 hän oli yhdestoista 50 kilometrillä ja neljästoista 18 kilometrillä.


title: Boeing Harpoon

text: Boeing Harpoon on yhdysvaltalaisen Boeing Integrated Defense Systemsin aluksi vain Yhdysvaltain laivastoa varten, sittemmin myös muille maille valmistama tutkan avulla suunnistava meritorjuntaohjus. Harpoonit ovat olleet käytössä ja tuotannossa vuodesta 1977 asti. Harpoonin kanssa vertailukelpoisia, ominaisuuksiltaan melko samanlaisia meritorjuntaohjuksia ovat ranskalainen Exocet, ruotsalainen RBS15, saksalainen AS.34 Kormoran, venäläinen SS-N-25 Switchblade, brittiläinen Sea Eagle ja kiinalainen Yingji. Vuonna 2004 Boeing oli valmistanut 7 000 Harpoonia.


title: Boeing Harpoon

text: Helmikuussa 2018 julkistettiin tieto ohjusten myyntiluvasta Suomen merivoimille.


title: Minun tieni 1998–2008

text:
__notoc__
Minun tieni 1998–2008 on suomalaislaulaja Pentti Hietasen kokoelmalevy, joka julkaistiin 24. syyskuuta 2008. Levy juhlistaa Hietasen 25-vuotista taiteilijauraa.


title: Minun tieni 1998–2008

text: Kokoelma sisältää Pentti Hietasen rakastetuimpien kappaleiden lisäksi kaksi uutta laulua. Näistä toinen, "Joka henkäykseen" (alun perin The Policen "Every Breath You Take"), julkaistiin singlenä 8. syyskuuta. Sillä ovat mukana myös Raimo Sirkiä ja Virtuososta tuttu Juhana Suninen. Toinen uusi levytys on italiankielinen versio Whitney Houstonin hitistä "I Will Always Love You" ("L'amore sei tu").


title: Valo (nimi)

text: Valo on nimi, joka esiintyy suomen kielessä sekä sukunimenä että sukupuolineutraalina etunimenä. Muissa kielissä nimi esiintyy ainakin slovakin kielessä sukunimenä.


title: Valo (nimi)

text: Valo on suomenkielinen sukupuolineutraali etunimi. Vuoden 2015 loppuun mennessä nimi on annettu 754 miehelle ja hieman alle 40 naiselle. Valo on ollut almanakassa vuodesta 1950 ja viettää nimipäiväänsä 3. helmikuuta. Nimipäivä on sijoitettu kalenteriin lähestyvän kevään airueksi. Sillä on yhteys vanhaan kynttilänpäivään. Valoa on ehdotettu ensimmäisen kerran nimeksi 1865. Tunnettu nimenkantaja on:Valo on suomenkielinen sukunimi. Helmikuussa 2016 se oli nykyisenä nimenä 849 elossa olevalla suomalaisella henkilöllä. Suomen lisäksi nimi esiintyy sukunimenä myös slovakin kielessä. Tunnettuja nimenkantajia ovat:


title: Antonín Bartoň

text: Antonín Bartoň (12. joulukuuta 1908 – 9. syyskuuta 1982) oli tšekkoslovakialainen maastohiihtäjä, yhdistetyn hiihtäjä ja mäkihyppääjä. Hän saavutti hopeaa MM-kisoissa 1933 sekä 4 × 10 kilometrin viestissä että yhdistetyssä.


title: Antonín Bartoň

text: Bartoň sijoittui yhdistetyssä kuudenneksi Lake Placidin olympialaisissa 1932. Hän oli samoissa kisoissa kuudestoista 18 kilometrin hiihdossa, kymmenes 50 kilometrillä ja 21. mäkihypyssä.


title: Cyril Musil

text: Cyril Musil (23. marraskuuta 1907 Studnice – 1977 Kanada) oli tšekkoslovakialainen hiihtäjä. Hän voitti hopeaa 4 kertaa 10 kilometrin viestistä MM-kisoissa 1933.


title: Cyril Musil

text: Garmisch-Partenkirchenin olympialaisissa 1936 Musil oli yhdeksäs 50 kilometrillä ja neljästoista 18 kilometrillä. Tšekkoslovakian joukkueessa hän sijoittui viidenneksi viestissä.


title: HTC Keilaniemi

text: High Tech Center Keilaniemi on toimistotalokompleksi Espoon Keilaniemessä.


title: HTC Keilaniemi

text: HTC Keilaniemi valmistui vuosina 2008–2009 ja sen rakennuttajana toimi SRV-yhtiöt.


title: Tapiolan uimahalli

text: Tapiolan uimahalli on uimahalli Tapiolan kaupunginosassa Espoossa. Uimahallin suunnitteli arkkitehti Aarne Ervi ja se valmistui vuonna 1965. Rakennuksen peruskorjauksen suunnitteli Kari Raimoranta (Arkkitehdit NRT), ja peruskorjaus valmistui 2000-luvulla. Tuolloin rakennettiin myös uimahallin laajennus, jossa ovat höyrysaunat, porealtaat, monitoimiallas ja kuntosali. Vuonna 2008 uimahallille myönnettiin Euroopan Unionin Europa Nostra -palkinto ansiokkaasta entistämisestä. Tapiolan uimahallissa on 1 m hyppylauta, 3 m hyppylauta ja 5 m hyppytorni.


title: Tapiolan uimahalli

text: Uimahalli on ollut jälleen suljettuna vuodesta 2016 lähtien uusien kosteusongelmien takia. Vuoden 2018 alussa uutisoitiin, että Espoon kaupunki harkitsee jopa hallin purkamista ja uudelleenrakentamista betonirakenteiden haurastumisen vuoksi.


title: Nils Östensson

text: Nils Holger Östensson (s. 29. huhtikuuta 1918 Transtrand, k. 24. heinäkuuta 1949 Risberget, Norja) oli ruotsalainen maastohiihtäjä. Hänen seuransa oli Sälens IF.


title: Nils Östensson

text: Ensimmäisen arvokisamitalinsa Östensson saavutti Ruotsin hopealle sijoittuneessa viestijoukkueessa 1941 Cortinan MM-kisoissa. Seitsemän vuotta myöhemmin St.Moritzin olympialaisissa hän voitti viestikultaa ja hopeaa henkilökohtaisesta 18 kilometrin kilpailusta.


title: Nils Östensson

text: Vuonna 1949 Östensson voitti Holmenkollenin kisoissa sekä 18 että 50 kilometrin matkat. Saman vuoden kesällä hän sai surmansa moottoripyöräonnettomuudessa vain 31 vuoden ikäisenä.


title: Kuvataide (oppiaine)

text: Kuvataide (aiemmin kuvaamataito ja piirustus ja kuvaanto) on peruskoulussa ja lukiossa opettava oppiaine. Oppiaineen tarkoituksena on antaa välineitä oppilaan kuvalliseen ilmaisuun sekä kehittää oppilaan esteettisiä valmiuksia ja kuvallista ajattelua. Oppiaineen sisältöjä ovat muun muassa kuvailmaisu ja kuvallinen ajattelu, taiteen tuntemus ja kulttuurinen osaaminen, ympäristöestetiikka, arkkitehtuuri ja muotoilu sekä media ja kuvaviestintä.


title: Kuvataide (oppiaine)

text: Kaikille yhteistä kuvataiteen opetusta on peruskoulussa yleensä luokilla 1–7, jolloin sitä opetetaan yleisesti kahden viikkotunnin verran joka vuosi. Luokilla 8 ja 9 kuvataide on yleensä valinnainen aine, jolloin opetusta annetaan myös kaksi viikkotuntia kumpanakin vuotena. Lukiossa kuvataiteesta on opiskelijan valinnan mukaan 1–2 pakollista kurssia ja syventäviä kursseja 3–4.


title: Kuvataide (oppiaine)

text: Kuvataide on osa koulujen taidekasvatusta. Vuonna 1999 Suomen peruskoulujen oppiaineen nimi muuttui kuvaamataidosta kuvataiteeksi. Kuvaamataito-nimitys otettiin käyttöön 1950-luvun alussa. Sitä edelsi 1800-luvulta oppiaineen niminä olleet piirustus tai kuvaanto.


title: Kuvataide (oppiaine)

text: Kuvataiteen opetuksessa pyritään kehittämään ja hyödyntämään:


title: Hugo Gstrein

text: Hugo Gstrein oli itävaltalainen hiihtäjä, joka kilpaili 1930-luvulla. Hän voitti pronssia 4 kertaa 10 kilometrin viestistä MM-kisoissa 1933.


title: Hermann Gadner

text: Hermann Gadner oli itävaltalainen hiihtäjä, joka kilpaili 1930-luvulla. Hän voitti pronssia 4 × 10 kilometrin viestissä MM-kisoissa vuonna 1933.


title: Greg Van Avermaet

text: Greg Van Avermaet (s. 17. toukokuuta 1985 Lokeren) on belgialainen maantiepyöräilijä ja olympiavoittaja, joka edustaa UCI World Tour -tasolla kilpailevaa CCC Teamia.


title: Greg Van Avermaet

text: Van Avermaet voitti vuoden 2008 Espanjan ympäriajon 9. etapin oltuaan loppukirissä paras 12 miehen kärkiryhmästä. Hän voitti myös ympäriajon pistekilpailun. Vuonna 2011 hän voitti Pariisi–Tours-klassikon kukistettuaan loppukirissä irtiottokumppaninsa Marco Marcaton. Flanderin ympäriajossa 2014 hän sijoittui neljän ajajan loppukirissä toiseksi.


title: Greg Van Avermaet

text: Belgian pyöräilyn antidopingtyön syyttäjäviranomainen ilmoitti huhtikuussa 2015 vaativansa Van Avermaetille kahden vuoden kilpailukieltoa johtuen hänen sähköpostiviesteistään tohtori Chris Mertensille, jota epäillään kiellettyjen aineiden toimittamisesta useille pyöräilijöille. Van Avermaet kielsi tehneensä mitään väärää. Belgian pyöräilyn kurinpitotoimikunta vapautti hänet kaikista syytöksistä muutamaa viikkoa myöhemmin.


title: Greg Van Avermaet

text: Van Avermaet voitti 13. etapin Ranskan ympäriajossa 2015 kukistettuaan loppukirissä Peter Saganin.


title: Greg Van Avermaet

text: Van Avermaet voitti 2016 Omloop Het Nieuwsblad -kilpailun sekä Tirreno–Adriaticon kokonaiskilpailun sekunnin erolla Peter Saganiin. Saman vuoden Ranskan ympäriajossa hän voitti Le Lioraniin päättyneen vuorietapin 2,5 minuutin erolla Thomas De Gendtiin. Hän sai samalla kokonaiskilpailun johtajan Maillot jaune -paidan kolmen päivän ajaksi. Van Avermaet voitti olympiakultaa maantieajossa Riossa 2016 kukistettuaan loppukirissä Jakob Fuglsangin ja Rafał Majkan Saman vuoden syyskuussa hän voitti Grand Prix Cycliste de Montréal -kilpailun ennen Sagania.


title: Greg Van Avermaet

text: Van Avermaet voitti Omloop Het Nieuwsbladin jälleen 2017. Hän voitti samana keväänä E3 Harelbeke -kilpailun kukistettuaan loppukirissä iritiottokumppaninsa Philippe Gilbertin ja Oliver Naesenin Kaksi päivää myöhemmin hän voitti Gent–Wevelgem-klassikon ennen irtiotossa kanssaan ollutta Jens Keukeleirea. Flanderin ympäriajossa hän oli toinen 29 sekuntia Philippe Gilbertille hävinneenä. Viikkoa myöhemmin hän voitti Pariisi–Roubaix'n kukistettuaan loppukirissä Zdeněk Štybarin ja Sebastian Langeveldin Hän voitti UCI World Tourin 2017 kokonaiskilpailun.


title: Greg Van Avermaet

text: Van Avermaet johti vuoden 2018 Ranskan ympäriajoa kahdeksan etapin ajan.


title: Marianne Muellerleile

text: Marianne Muellerleile (s. 26. marraskuuta 1948 St. Louis, Missouri) on yhdysvaltalainen näyttelijä. Hänet tunnetaan varsinkin Norma Batesin roolista televisiosarjassa "Passions". Lisäksi hän on esiintynyt muun muassa Glorian roolissa "Life with Bonniessa".


title: Petre Otskheli

text: Petre Otskheli (, 25. marraskuuta 1907 Kutaisi Georgia – 2. joulukuuta 1937) oli georgialainen modernismin ajan lavaste- ja pukusuunnittelija, joka työskenteli teattereissa Georgiassa ja lyhyen aikaa Moskovassa. Hänet murhattiin Stalinin suuressa puhdistuksessa 30-vuotiaana, mutta hänen konstruktivistisella näyttämötaiteellaan oli kestävä vaikutus georgialaiseen lavastesuunnitteluun.


title: Petre Otskheli

text: Otskheli opiskeli 1920-luvulla Kutaisin reaalikoulussa ja Tbilisin kuvataideakatemiassa. Valtaosan urastaan hän toimi yhteistyössä ohjaaja Kote Mardžanišvilin kanssa, joka vuonna 1928 kutsui nuoren taiteilijan teatteriinsa Kutaisiin. Otskheli sai tunnustusta visuaalisista kokeiluistaan, ja hän käytti teatterilavalla taitavasti kookkaita lavasteita yhdistettynä hienovaraisiin yksityiskohtiin. Hän joutui kuitenkin pian Stalinin Kaukasuksen-luutnantin Lavrenti Berijan painostuksen kohteeksi. Vuonna 1936 Otskheli pakeni Berijan vainoa Moskovaan, jossa hänen maanmiehensä, Moskovan Maly-teatterin ohjaaja Sergo Amaghlobeli palkkasi hänet. Vuonna 1937 sekä Otskheli että Amaghlobeli pidätettiin ja ammuttiin keksityin maanpetossyyttein.


title: Arkkivihollinen

text: Arkkivihollinen ("myös suomennettu, verivihollinen tai perivihollinen") on sankarin päävihollinen. Arkkiviholisella on yleensä myös suurempi halu tuhota sankari kuin sankarin muilla vihollisilla. Arkkivihollinen esiintyy tarinoissa päävihollisena useammin kuin muut konnat.


title: Kahvikantaatti

text: Kahvikantaatti on kutsumanimi Johann Sebastian Bachin kantaatille BWV 211, ”Schweigt stille, plaudert nicht”. J. S. Bach kirjoitti kantaatin noin vuonna 1732 vastauksena Leipzigin ja koko Euroopan yli pyyhkäisseelle kahvihysterialle.


title: Kahvikantaatti

text: Kantaatti on edelleen erittäin suosittu kepeytensä ja hauskuutensa vuoksi – sekä tietysti sen koskiessa kahvia.


title: Kahvikantaatti

text: Libreton tähän kolmen äänialan ilotteluun on kirjoittanut Christian Friedrich Henrici, alias Picander, jonka käsialaa on myös Matteus-passion käsikirjoitus.


title: Kahvikantaatti

text: Kantaatin juoni etenee seuraavasti:


title: Kahvikantaatti

text: Tottelevainen ja kiltti tytär Lieschen saa maistaakseen kahvia, eikä voi enää millään luopua tämän ihanan virvokkeen maistelusta. Lieschenin isä, Schlendrian, on suutuksissaan ja uhkaa tätä kaikenlaisilla konsteilla – ensin kotiarestilla, sitten jopa puuskahtaa "”Wohlan! So musst du dich bequemen, auch niemals einen Mann zu nehmen.”". (”Hyvä on, ymmärrä siis että aviomiestä et tule saamaan!”)


title: Kahvikantaatti

text: Lieschen, joka on päättäväisesti hyväksynyt kaikki muut rankaisukeinot saadakseen pitää kahviharrastuksensa, kauhistuu ja peruu sanansa.


title: Kahvikantaatti

text: Schlendian lähtee tyttärensä kehotuksesta etsimään tälle sulhoa, ja kun isä on mennyt, tytär jupisee salassa menevänsä naimisiin vain, jos sulhanen lupaa antaa morsiamensa juoda kahvia.


title: Kahvikantaatti

text:
Kantaatti päättyy kuitenkin kepeästi kun isä, tytär ja kertoja laulavat tarmokkaasti:
"”Die Katze lässt das Mausen nicht,"
"Die Jungfern bleiben Coffeeschwestern."
"Die Mutter liebt den Coffeebrauch,"
"Die Großmama trank solchen auch,"
"Wer will nun auf die Töchter lästern!”"


title: Puolangan kirkko

text: Puolangan kirkko on Kuopion hiippakunnan Kajaanin rovastikuntaan kuuluvan Puolangan seurakunnan kirkko, joka sijaitsee Puolangan kunnan keskustaajamassa. Olavi Sortan suunnittelema rakennus on ns. kolmilaivainen pitkäkirkko.


title: Puolangan kirkko

text: Puolanka kuului aikanaan Paltamon emäpitäjään ja sai vuonna 1764 oikeuden perustaa oman kappelikirkon. Kirkon rakennustyö viivästyi niin, että vasta vuonna 1786 Puolangasta tuli Hyrynsalmen yhteydessä toimiva kappeli. Kirkon sijoituspaikasta kiisteltiin, auholaiset halusivat kirkon rakennettavan kylälleen. Vuonna 1792 kirkon rakennuspaikaksi valittiin Puolankajärven läntinen pohjoispuolen ranta-alue. Tämä päätös vakiinnutti koko pitäjän nimen, joka tarkoittaa paloaukeaa. Jacob Rijf suunnitteli vuonna 1792 valmistuneen klassistyylisen puisen ristikirkon, jonka sisänurkat oli viistetty. Salamaniskun aikaansaama tulipalo tuhosi kirkon vuonna 1949.


title: Puolangan kirkko

text: Palaneen kirkon tilalle suunnitteli uuden Olavi Sortta, mm. Lastenlinnan ja Tilkan suunnittelijana tunnettu arkkitehti. Tiilestä ja puusta valmistettu kolmilaivainen pitkäkirkko on torniton ja sen katto ulottuu lähes maahan asti. Tyyliltään rakennus muistuttaakin keskiaikaisia kivikirkkoja. Kirkkorakennuksen pinta-ala on 403 neliömetriä ja siinä on 450 istumapaikkaa. Kirkko valmistui viisi vuotta vanhan kirkon palamisen jälkeen eli vuonna 1954. Samana vuonna kirkon viereen rakennettiin kellotapuli. Kirkon alttaritaulun maalasi taiteilija Paavo Tolonen vuonna 1982, sen nimi on ”Tulkaa minun tyköni kaikki työtätekevät ja raskautetut”. Kirkko peruskorjattiin vuonna 1979.


title: Puolangan kirkko

text: Kirkon sankarihautausmaan muistomerkki on kuvanveistäjä Walter Mikkolan teos vuodelta 1955.


title: Arkkitehdit NRT

text: Arkkitehdit NRT Oy (entinen Arkkitehtitoimisto Nurmela, Raimoranta, Tasa Oy) on suomalainen arkkitehtitoimisto. Se on suunnitellut kaksi Europa Nostran palkintoa saanutta peruskorjausta, Tapiolan uimahallin (2006) ja Helsingin yliopiston Porthanian peruskorjaukset.


title: Arkkitehdit NRT

text: Muita toimiston palkittuja suunnittelukohteita ovat yleisen arkkitehtikilpailun voittaneeseen ehdotukseen perustuva Paavo Nurmen stadionin katsomo (1989), Vuoden betonirakenteeksi 1998 valittu Tennispalatsin peruskorjaus ja Vuoden teräsrakenteeksi 2003 valittu omakotitalo "Moby Dick". Arkkitehdit NRT on suunnitellut myös Porissa sijaitsevan kauppakeskus BePOP:in, joka oli vuonna 1989 valmistuneiden rakennusten edustaja Arkkitehtitoimistojen Liiton eri puolilla Eurooppaa kiertäneessä juhlanäyttelyssä vuonna 2008.


title: Arkkitehdit NRT

text: Vuosina 1993–2006 toimiston nimi oli Arkkitehtitoimisto Nurmela, Raimoranta, Tasa Oy ja sitä ennen vuodesta 1979 lähtien saman niminen avoin yhtiö. Yrityksen perustivat arkkitehdit Matti Nurmela (1946–2012), Kari Raimoranta (s. 1945) ja Jyrki Tasa (s. 1944).


title: Wildlife

text: Wildlife on turkulaisyhtye The Crashin toinen albumi, joka ilmestyi vuonna 2001. Se nousi Suomen virallisen listan sijalle 3, myyden kultaa.


title: Wildlife

text: Kaikki kappaleet kirjoittanut Teemu Brunila, ellei toisin mainittu.


title: Europa Nostra

text: Europa Nostra (latinaa, "Meidän Eurooppamme") on kulttuuriperintöä vaaliva eurooppalainen järjestö. Järjestö toimii yhteistyössä Euroopan unionin, Euroopan neuvoston ja Unescon kanssa. Järjestöön kuuluu kulttuuriperintöä vaalivia yhdistyksiä. Sillä on noin 400 eurooppalaista jäsenjärjestöä ja yhteisöjäsentä. Myös yksityishenkilöt hyväksytään jäseneksi.


title: Europa Nostra

text: Suomesta Europa Nostralla on henkilö- ja yhteisöjäseniä, joista merkittävimmät ovat Suomen Kotiseutuliitto ja Suomen arkkitehtiliitto SAFA, Suomen Kulttuuriperinnön Säätiö, Suomen Kulttuuriperintökasvatuksen seura, Pohjoismaisen konservaattoriliiton Suomen osasto ry ja Ritarihuone. Europa Nostran valtuustossa on yksi suomalainen edustaja, arkkitehti Tapani Mustonen.


title: Europa Nostra

text: Suomeen perustettiin maaliskuussa 2011 Europa Nostran suomalainen paikallisyhdistys Europa Nostra Finland. Yhdistys jatkaa Europa Nostra in Finland (EN-F) -yhteistyöverkoston työtä. Europa Nostra Finlandin toimisto on Suomen Kotiseutuliitossa.


title: Europa Nostra

text: Yhdistyksen tarkoituksena on toimia Europa Nostra -järjestöön kuuluvien suomalaisten jäsenten yhdyssiteenä sekä toteuttaa Europa Nostran pyrkimyksiä Suomessa ylläpitämällä ja herättämällä tietoisuutta kulttuuriperinnöstä, edistämällä pääsyä tutustumaan siihen ja parantamalla kulttuuriperinnön käyttömahdollisuuksia.


title: Europa Nostra

text: Europa Nostra myöntää vuosittain palkintoja kulttuuriperintöä vaalivista hankkeista. Vuonna 2012 palkintoja myönnettiin eri sarjoissa kaikkiaan 28 hankkeelle. Palkinnon sai Suomesta joensuulaisen Tuupovaara-Seuran restaurointi- ja koulutushanke. Seuran palkkaamat pitkäaikaistyöttömät restauroivat 32 kulttuurihistoriallisesti arvokasta rakennusta. Lisäksi suoritettiin 8 ammattitutkintoa. Erityismaininnan sai suomalaisten opiskelijoiden konservointihanke Italiassa, konservointikohde oli Alvar Aallon suunnittelema paviljonki Venetsiassa. Turkulainen arkkitehti Benito Casagrande sai erityismaininnan elämäntyöstään, joka kohdistui muun muassa Turun historiallisen keskustan pelastamiseen.


title: Europa Nostra

text: Pääpalkinto ("Grand Prix") tuli Suomeen viimeksi vuonna 2009, jolloin sen sai Kesälahden kirkon vanhan tapulin ansiokas restaurointityö.


title: Europa Nostra

text: Suomesta on palkittu lisäksi Tapiolan uimahallin peruskorjaus (2008), Helsingin yliopiston Porthanian peruskorjaus (2007) ja Kierikkikeskus (2002).


title: Soul Eater

text: Soul Eater on Atsushi Ōkubon luoma mangasarja, josta on tehty myös saman niminen anime. Animen on tuottanut Bones studio ja mangan julkaisija on Square Enixin omistama Gangan Comics. Sarja on lisensoitu ja sitä kääntää Yen Press. Sangatsu Manga aloitti julkaisun suomeksi toukokuussa 2012. Spin-off-sarja Soul Eater Not!:ia julkaistiin viiden mangakirjan verran vuonna 2011, ja sille on tehty myös anime-sovitus.


title: Soul Eater

text: Shibusen (suom. Kuoleman asetekninen oppilaitos, lempinimeltään Kuokkis) on koulu, jossa oppilaat ovat joko aseenkäyttäjiä tai aseita. Aseenkäyttäjän ja aseen tehtävänä on kerätä 99 pahan ihmisen sielua ja yhden noidan sielu. Sielujen keräämisen jälkeen aseesta tulee arvostettu "Kuoleman ase" (Death Scythe), jota itse koulun luonut Kuolema (Shinigami-sama) pystyy käyttämään. Oppilaiden työtä vaikeuttavat pahansisuiset noidat, zombiet ja muut hirviöt.


title: Soul Eater

text: Shibusenin opettaja Sid on surmattu ja muutettu zombiksi, joka on ruvennut hyökkäämään koulun oppilaiden kimppuun. Tehtävässään epäonnistuneet Maka ja Soul, sekä Black Star ja Tsubaki, joutuvat lisätehtäväkseen ottaa opettajan ja tämän zombiksi muuttaneen henkilön kiinni ja vangita heidän sielunsa. Tehtävästä epäonnistuminen tarkoittaa koulusta erottamista, joten sankarit lähtevät kohti päämääräänsä.


title: Soul Eater

text: Löydettyään Sidin sekä tavattuaan myös hänet zombieksi muuttaneen henkilön, Franken Stein, päähenkilöille selviää, että koko juttu oli vain lavastettu. Stein tulee kouluun opettajaksi ja Sid palaa myös takaisin kouluun. Death the Kid liittyy myös omalla halullaan kouluun, jolloin Black Star haluaa otella tätä vastaan. Suurimpana syynä, että Kid on vienyt muiden oppilaiden huomion ja on siten suuri puheenaihe.


title: Soul Eater

text: Maka ja Soul saavat tehtäväkseen mennä Italiaan, jossa heidän on tehtävä selvää jälleen uudesta kieroutuneesta ihmisestä. Maka kuitenkin aistii ettei paikassa ole kaikki kohdallaan ja he menevät ottamaan asiasta selvää. Maka ja Soul tapaavat Cronan, miekankäyttäjän, jonka ase on istutettu häneen itseensä. Aluksi Maka luulee Cronan olevan kuoleman oppilas, mutta tajuaa pian, ettei näin ole. Koska Crona syö ihmisten sieluja, niin Maka vaatii häntä ottamaan vastuun teoistaan. Taistelussa Crona on kuitenkin ylivoimainen ja Maka ymmärtää olevansa pulassa. Cronan ase, demonijumala Ragnarok pystyy aiheuttamaan Souliin niin paljon vahinkoa, ettei Maka uskalla käyttää tätä, sillä ei halua Soulille aiheutuvan hengenvaaraa. Lopulta Soul päättää itse suojata Makaa omalla kehollaan, josta Soulille jää koko sarjan ajan oleva arpi rintakehään. Stein kertoo, että Ragnarok on kiusanhenkinen ase ja se pitää kantajaansa pelon vallassa härnäten ja alistaen tätä. Sen takia Crona on hirveän epävarma ja turvautuu kaikessa Medusaan ja aseeseensa. Cronan epävarmuus on monin kohdin koomista, sillä tämä mutisee joka kerta: "En tiedä, miten suhtautua tähän..".


title: Soul Eater

text: Makan isä Death Scythe sekä Stein tulevat kuitenkin apuun ja voittavat Cronan, mutta noita Medusa pakenee henkihieverissä olevan Cronan kanssa. Pian Stein kuitenkin huomaa että Soulin vereen on sekoittunut Rangarokin verta. Terveydenhoitaja Medusa kuitenkin tietää että on olemassa toinen sielu joka voi muuttua demonijumalaksi. Sillä välin Black Star ja Death the Kid lähtevät etsimään muinaista miekkaa Excaliburia. Black Star oli kirjastossa siivoamassa (tai oikeastaan lukemassa sarjakuvia), kunnes Kid tuli paikalle ja otti kirjan, joka kertoi kyseisestä miekasta. Kaksikko päättää ryhtyä etsimään sitä, kun kuulevat Steiniltä sen olevan voittamaton. Miekka osoittautuu kuitenkin melko hankalaksi tapaukseksi ja Steinin mukaan kukaan ihminen ei voi päästä samalle aaltopituudelle vaativan Excaliburin kanssa. Kid ja Black Star lähtevät, mutta myöhemmin Excalibur jättää heille viestin luokkaan, jossa sanoo odottavansa näitä. Kaksikko joutuu täten naurunalaiseksi.


title: Soul Eater

text: Sarjan edetessä Steinin sisäinen hulluus saa vallan, Kuokkikselle saapuu Medusan lähettämä ihmissusi Free (suom. vapaus), Rangarokin veri leviää Soulin kehoon, oppilaat taistelevat Medusaa vastaan ja Cronasta tulee Makan avulla hyvä. Tsubaki ja Black Star saavat myös ensimmäisen sielunsa, kun Tsubaki onnistuu tappamaan isoveljensä Masamunen, joka oli vaarassa muuttua demonimiekaksi. Kuitenkin luvassa on uusi vaara, Asura, ja kyseessä on elämän ja kuoleman taistelu.


title: Soul Eater

text: Ensimmäinen vihollinen, Medusa, on naispuolinen noita, joka kasvattaa kehossaan yli tuhatta käärmettä. Medusa hakeutuu Kuokkikseen terveydenhoitajaksi ja voittaa kaikkien luottamuksen esittämällä ystävällistä ja huolehtivaista terveydenhoitajaa. Medusan alaisia ovat mm. Crona ja Ragnarok, sammakoksi muuttuva noita Eruka (väännetty sanasta kaeru, eli sammakko japaniksi) ja ihmissusi Free. Taistellessaan Steiniä vastaan Medusa paljastaa, että Crona on hänen oma lapsensa, johon tämä on istuttanut Ragnarokin.


title: Soul Eater

text: Merkittäviä päähenkilöitä Makan ja tämän viikatteen Soul Eaterin (suom. sielunsyöjä) lisäksi sarjassa ovat myös mm. Soulin paras kaveri, salamurhiin erikoistunut Black Star (suom. musta tähti) ja tämän muotoaan muuttava ase Tsubaki (suom. kamelia), Kuoleman poika Death the Kid (suom. kuoleman poika) ja tämän aseet, Thompsonin pistoolisisarukset Liz ja Patty. Soul Eater on luonteeltaan paha suustaan ja rakastaa muiden (erityisesti Makan) härnäämistä. Soul on myös heikkona naisiin, tosin ei yhtä pahasti kuin Death Scythe. Soulin unelma on tulla Death Scytheksi. Black Star on esiintymistä rakastava poika, joka vihaa sitä, jos joku vie tästä huomion, kun taas Tsubaki on jatkuvasti huolissaan, saavatko he Black Starin kanssa koskaan sieluja, koska Black Star on huono salamurhaaja esiintymishalunsa takia. Death the Kid on neuroottinen ja rakastaa kauheasti symmetrisyyttä, josta koituukin usein tälle ongelmia. Tämän aseet, siskokset Liz ja Patty, ovat toistensa vastakohdat: Liz on melko vakava ja suuttuu helposti, kun taas Patty on ikuinen optimisti ja nauraa lähes kaikelle. Maka taas nalkuttaa jatkuvasti ja haluaa tulla äidinsä tavoin asemestariksi. Makan isä, Death Scythe (ennen Kuoleman aseeksi tuloa kantoi nimeä Spirit) on Makan äidin ja Franken Stein kasvattama ase. Death Scythe on kuitenkin kova juoksemaan vieraiden naisten perässä ja Makan äiti otti eron miehestään eikä Maka pidä tätä isänään. Makan ja Soulin luona asuu myös taikavoimia omaava noita Blair, joka on oikeasti kissa. Soul on syönyt yhden hänen yhdeksästä sielustaan luullen tätä noidaksi, mutta tämä menetti kaikki keräämänsä sielut syömällä kissan sielun. Blairin taika on erikoistunut kurpitsoihin ja tämä lausuukin usein taikasanoikseen "Pump-kin, pump-kin!" (suom. Kurpitsa, kurpitsa). Blair asettui asumaan Makan ja Soulin luokse sen jälkeen, kun Soul söi tämän sielun ja onkin melko tuttu näky siellä (varsinkin kylpyhuoneessa). Blarin lempitouhuja ovat Soulin ahdistelu, klubeilla juokseminen ja shoppailu.


title: Antonio Mistrorigo

text: Antonio Mistrorigo (26. maaliskuuta 1912 – 14. tammikuuta 2012) oli italialainen kirkonmies, joka sai katolisen pappisvihkimyksensä 7. heinäkuuta 1935. Piispaksi hänet vihittiin 25. huhtikuuta 1955.


title: Antonio Mistrorigo

text: Mistrorigo toimi ensin Troian piispana Foggian maakunnassa vuosina 1955–1958, sitten Trevison piispana vuosina 1958–1988.


title: Crenarchaeota

text: Crenarchaeota, eosyytit eli "Crenarchaea" ovat mikroskooppisten pienten bakteerimaisten arkeonien eräs ryhmä. Ensin nämä eliöt löydettiin kuumista ympäristöistä, ja näin ollen niitä pidettiin äärioloissa elävinä ekstremofiileinä, lähinnä kuumassa elävinä Thermoprotei-termofiileinä. Nyttemmin on todettu, että nämä "eosyytit" ovat hyvin yleisiä merissä alhaisissa lämpötiloissa. Joillain näistä on histoneita. Crenarcheota-arkit ovat gram-negatiivisia ja muodoltaan mm. pallomaisia, sauvamaisia ja pitkulaisia. Yksi tunnetuimmista "eosyyteistä" on "Sulfolobus solfataricus", joka elää pH:ssa 1–2 maaperässä ja yli 80 °C kuumassa lähteessä. Jotkut eosyytit kestävät 113 °C:n lämpötilaa.


title: Thermoplasma

text: Thermoplasma on bakteerimainen pieni arkeoni. Se kuuluu kuumassa viihtyvään Thermoplasmata/Thermoplasmataceae-ryhmään. Näillä eliöillä ei ole jäykkää soluseinää. Tunnetuimmat, genomiltaan tutkitut ovat "T. acidophilum" ja "T. volcanium". "Thermoplasma acidophilum"in genomi on yksi pienimmistä ei-loismaisten solulimallisten mikrobien genomeista, se käsittää vain 1 564 905 emäsparia ja 1 509 geeniä. Pienin tunnettu vapaan mikrobin genomi on toistaiseksi meren α-proteobakteeri "Pelagibacter ubique"lla, se kattaa 1 308 759 emäsparia eli 1 354 geeniä. "T. acidophilum" elää 59 °C:ssa ja happamassa, pH 2:ssa. "T. acidophilum"in ja "Sulfolobus solfataricus" -lajin välillä on tapahtunut melko runsaasti geenisiirtoa.


title: Todistaja (täsmennyssivu)

text: Todistaja tarkoittaa seuraavia asioita:


title: Suomen Kotiseutuliitto

text: Suomen Kotiseutuliitto on valtakunnallinen kotiseututyön keskusjärjestö ja Suomen suurin kulttuuriperintöalan kansalaisjärjestö. Liiton tehtävänä on edistää monimuotoista suomalaista kulttuuria ja paikalliskulttuurien arvostusta, kehittää ja tukea kotiseututyötä ja kotiseutututkimusta sekä toimia kotiseututyön etujärjestönä. Lisäksi liitto vaalii luontoarvoja ja kulttuuriympäristöjä sekä vaikuttaa yhteiskunta- ja aluesuunnitteluun.


title: Suomen Kotiseutuliitto

text: Kotiseutuliitto ry perustettiin kotiseutuväen neuvottelupäivillä 25.5.1949 Tammelassa. Vuonna 1972 yhdistyksen nimi muutettiin Suomen Kotiseutuliitoksi, ruotsiksi Finlands Hembygdsförbund. Liitto syntyi olemassa olevasta tarpeesta, sillä sotien jälkeen vallitsi suuri innostus kotiseututoimintaa kohtaan ja kotiseutuyhdistyksiä perustettiin vilkkaasti. Liiton tehtäväksi tuli johtaa ja ohjata massamme suoritettavaa kotiseututyötä ja toimia kotiseututyön alalla järjestöjen keskuselimenä.


title: Suomen Kotiseutuliitto

text: Suomen Kotiseutuliitolla on yhteensä noin 850 jäsenyhteisöä. Pääosan jäsenistöstä muodostavat noin 750 paikallista yhdistystä, joita ovat esim. kaupunginosayhdistykset, kaupunkiseurat, pitäjäyhdistykset, pitäjäseurat, kyläyhdistykset ja kotipaikkaseurat. Liiton jäsenenä on joka kolmas (sata) Suomen kunnista, maakuntien liitot sekä joukko valtakunnallisia järjestöjä ja kotiseututyön alueorganisaatioita. Liitolla on myös kannattajajäseninä yksittäisiä henkilöitä, joita varten toimii Kotiseutuklubi.


title: Suomen Kotiseutuliitto

text: Kotiseututoiminta on yksi Suomen suurimmista kansanliikkeistä. Kotiseutuliiton jäsenistössä toimii yli 150 000 ihmistä. Suomessa toimii myös ruotsinkielinen Finlands Svenska Hembygdsförbund, joka on noin sadan ruotsinkielisen kotiseutuyhdistyksen keskusjärjestö.


title: Suomen Kotiseutuliitto

text: Kotiseutuliiton keskeisimpiä toimintamuotoja ovat jäsenkunnan edunvalvonta ja neuvonta. Liitto järjestää eri puolilla maata koulutustilaisuuksia, joiden aiheina ovat kotiseututyö ja kotiseutututkimus, paikallismuseotyö, kotiseutuarkistotoiminta, kulttuuriympäristöt sekä kotiseutu- ja kaupunginosajulkaisut.


title: Suomen Kotiseutuliitto

text: Liitto toimii asiantuntijaorganisaationa mm. opetus- ja kulttuuriministeriön ja Museoviraston erilaisissa työryhmissä ja tekee yhteistyötä paikallisuutta ja yhteisöllisyyttä korostavien kansalaisjärjestöjen kanssa.


title: Suomen Kotiseutuliitto

text: Valtakunnalliset kotiseutupäivät on kotiseututyön vuotuinen päätapahtuma. Päivät järjestettiin ensimmäisen kerran jo vuonna 1949. Päivien tarkoituksena on alueellisen ja maakunnallisen omaleimaisuuden esittäytyminen, tärkeiden teemojen esilletuonti, ajatusten ja kokemusten vaihto, virikkeiden saaminen, alueellisen yhteistyön edistäminen ja järjestäjäalueen tunnetuksi tekeminen.


title: Suomen Kotiseutuliitto

text: Kotiseutupäivien pääjärjestäjänä toimii yleensä kaupunki tai kunta, jolle Kotiseutuliitto myöntää oikeuden toimia päivien isäntäkaupunkina. Päivien järjestelyihin osallistuvat yleensä myös naapurikunnat ja maakuntien liitot sekä paikalliset kotiseututyötä tekevät yhdistykset. Seuraavat Valtakunnalliset kotiseutupäivät järjestetään Tuusulassa 2019, Kokkolassa 2020 ja Oulussa 2021.


title: Suomen Kotiseutuliitto

text: Kotiseutuliitto julkaisee Kotiseutu-vuosikirjaa, joka jatkaa aiemman Kotiseutu-lehden perinteitä.


title: Suomen Kotiseutuliitto

text: Kotiseutu-lehden ensimmäinen numero ilmestyi vuonna 1909. Kotiseutuliitto julkaisi lehteä vuosina 1949–1993.


title: Suomen Kotiseutuliitto

text: Liitto julkaisee kotiseutu- ja kulttuuriperintötyön ajankohtaislehti "Kotiseutupostia". Lisäksi liitto harjoittaa julkaisutoimintaa yhdessä SKS:n kanssa.


title: Suomen Kotiseutuliitto

text: Kotiseutuliitto huolehtii opetus- ja kulttuuriministeriön toimeksiannosta valtionavustusten jakamisesta seurantalojen korjaukseen. Valtion budjetista myönnetään tähän tarkoitukseen vuosittain noin 1,7 miljoonaa euroa.


title: Suomen Kotiseutuliitto

text: Euroopan kulttuuriympäristöpäiviä vietetään 50 Euroopan maassa kansainvälisellä nimellä Euroepan Heritage Days. Suomessa päivien päävastuullisena järjestäjänä on vuodesta 2014 lähtien ollut Suomen Kotiseutuliitto ympäristöministeriön avustuksen turvin. Päivien tarkoituksena on aktivoida kansalaisia toimimaan kulttuuriympäristönsä ja -perintönsä puolesta. Suomen tapahtumat keskittyvät syyskuun toiseen viikonloppuun. Vuosittain Suomessa järjestetään noin 200 päiviin liittyvää tapahtumaa. Euroopassa tapahtumia on kymmeniä tuhansia, osallistujia kymmeniä miljoonia.


title: Suomen Kotiseutuliitto

text: Europa Nostra on eurooppalainen kulttuuriperintöä vaaliva järjestö, joka toimii läheisessä yhteistyössä Euroopan unionin, Euroopan neuvoston ja Unescon kanssa. Suomessa toimii järjestön paikallisyhdistys Europa Nostra Finland ry, jonka toimisto on Suomen Kotiseutuliiton toimiston yhteydessä.


title: Suomen Kotiseutuliitto

text: Vuonna 2010 Kotiseutuliitto koordinoi kansalaisten ja järjestöjen yhteistä JOY Jokaisen Oma Ympäristö – Kulttuuriympäristökampanjaa. Kampanjan päämääränä oli kulttuuriympäristön arvostuksen ja hoidon parantaminen. Kampanjassa oli mukana noin 300 eri järjestöä. Kampanjan suojelijana toimi Jorma Ollila.


title: Suomen Kotiseutuliitto

text:
Kotiseutuliitto palkitsee vuosittain vuoden kaupunginosan, kotiseututeon ja kotiseututeoksen. Aiemmin palkittiin myös vuoden kotiseutupolku, joka yhdistettiin vuonna 2013 kotiseututeko-kategoriaan. Liiton korkein huomionosoitus on Kotiseututyön ansiomitali.Lähde
Liiton korkein päättävä elin on vuosikokous, joka pidetään Valtakunnallisten kotiseutupäivien yhteydessä, yleensä elokuun alussa. Liiton toimintaa suunnittelee ja johtaa vuosikokouksen valitsema valtuusto, johon kuuluu puheenjohtaja ja 30 jäsentä. Valtuuston puheenjohtaja on samalla liiton puheenjohtaja.


title: Suomen Kotiseutuliitto

text: Liiton tunnuksen on suunnitellut vuonna 1972 heraldikko Olof Eriksson. Tunnuksen kuusi heraldista linnaketta kuvaavat yhteiskunnan suunnitelmallista kehittämistä, johon kotiseututyö vaikuttaa. Keskellä oleva kukka kuvastaa luontoa ja sen suojelua.Kotiseututyön lähtökohdat on löydettävissä 1600-luvulta, jolloin Ruotsissa vuonna 1667 perustettu Antikviteettikollegio kokosi tietoja myös Suomen muinaismuistoista ja historiallisista paikoista. Perustan aatteelliselle kotiseututyölle loi vuonna 1831 perustettu Suomalaisen Kirjallisuuden Seura aloittamalla järjestelmällisen perinteen keruun.


title: Suomen Kotiseutuliitto

text: Järjestäytynyt kotiseututoiminta alkoi vuonna 1894, kun ensimmäinen paikallinen kotiseutuseura perustettiin Lohjalla kotiseutututkimuksen uranuurtajan, filosofian lisensiaatti Robert Boldtin aloitteesta.. Lohjan Kotiseutututkimuksen Ystävät toimii edelleen.


title: Suomen Kotiseutuliitto

text: Valtakunnallisen kotiseututyön kehittäjäksi perustettiin 1908 Suomen Kotiseutututkimuksen Keskusvaliokunta, jota voidaan pitää Kotiseutuliiton edeltäjänä. Valiokunta toimi aluksi vilkkaasti, mutta sen toiminta hiipui vähitellen ja se lakkautettiin lopulta vuonna 1938. Sen jälkeen kotiseututyön yhteistyöelimenä toimi Talonpoikaiskulttuurisäätiö, kunnes Suomen Kotiseutuliitto aloitti työnsä.


title: Hulk vs.

text: Hulk vs. ("Hulk Vs") on vuonna 2009 suoraan DVD:lle julkaistu animaatioelokuva, jossa Hulk kohtaa ensimmäisessä tarinassa Wolverinen ja toisessa Thorin. Elokuvan ohjasivat Frank Paur ja Sam Liu. Sen käsikirjoittivat Greg Johnson, Christopher Yost ja Frank Paur. Pääosassa toimivat Bryce Johnson, Fred Tatasciore, Steven Blum ja Matthew Wolf.


title: Hulk vs.

text: Elokuva koostuu kahdesta erillisestä tarinasta, jotka kestävät yli puoli tuntia, yhteensä noin 82 minuuttia.


title: Hulk vs.

text: Ensimmäinen osa kestää noin 37 minuuttia, joka perustuu löyhästi The Incredible Hulk sarjakuvan ensimmäisen osan 181 numeroon, jossa esitellään Wolverine. Jeff Matsuda toimi taiteellisena ohjaajana, Craig Kylen ja Christopher Yostin yhteiskäsikirjoittamassa tarinassa. Kyle mukaan tarina on osittain myös jatko-osa Wolverine and the X-Menin seitsemännelle jaksolle, jossa heidän uusinta taistelu on kuitenkin vähemmän väkivaltaisempi. Hulk taistelee elokuvassa Wolverinen lisäksi muita Ase-X:n jäseniä Lady Deathstrikea, Sapelihammasta, Punaomegaa ja Deadpoolia vastaan.


title: Hulk vs.

text: Elokuvassa Department H lähettää Wolverinen Hulkin perään erään kanadalaisen kylän tuhoamisen jälkeen. Wolverinen löytäessä pitkän etsinnän päätteeksi Hulkin, heidän taistelu keskeytyy Ase-X:n siepatessa molemmat päämajaansa. Professori Thorton yrittää luoda Hulkista uutta voittamatonta asettaan Wolverinen avulla, mutta Lady Deathstriken mielestä Wolverine pitäisi tappaa. Tämän seurauksena hän pettää professorin ja tappaa hänet.


title: Hulk vs.

text: Toinen tarina kestää noin 45 minuuttia, jossa Loki teleporttaa Hulkin Asgardiin Odinin ollessa unitilassaan. Päästyään Asgardiin Hulk taistelee Thorin lisäksi kaikkia asgardilaisia vastaan.


title: Hulk vs.

text: Odin on suojellut Asgardin valtakunta jo useiden vuosien ajan, mutta joka talvi sen täytyy levätä viikon, jonka aikana Asgardia uhkaa useat vaarat. Nämä vaarat eivät kuitenkaan ole kyenneet tekemään vallankaappausta tai mitään suuria tuhoja Thorin estäessä ne joukkoineen.


title: Hulk vs.

text: Erityisesti Thorille katkera Loki päättää siepata Bruce Bannerin ja houkutella hänen sisällään olevan pedon Hulkin esille. Enchantress velhottaren avulla he saavat Hulkin Lokin telepaattiseen valtaan, joka aloittaa tuhoisan hyökkäyksen kohti Asgardia ja erityisesti Thoria kohtaan.


title: Hulk vs.

text: Hulk Vs. on julkaistu myös suomessa suomenkielisen dubbauksen kera. Jostain syystä DVD:en kansi ja nimi oli muokattu antamaan kuva, että DVD olisi omistettu yksinomaan Wolverinelle. Lisäksi takakannessa on virhe, joka antaa kuvan, että DVD:ssä olisi myös tekstitys mukana. Kyseistä ominaisuutta ei ole, vaikka DVD:ssä onkin mahdollisuus katsoa molemmat elokuvat myös alkuperäisillä äänillä.


title: Pelagibacter ubique

text: Pelagibacter ubique lienee maailman yleisin bakteeri, sitä esiintyy arviolta 10 solua. Se on genomiltaan pienin tunnettu vapaa organismi, 1 308 759 emäsparia eli 1 354 geeniä. "P. ubique" on myös yksi pienimmistä itsenäisesti jakautuvista soluista, pituus 0,37–0,89 µm ja läpimitta 0,12–0,20 µm. "P. ubique" kuuluu luokkaan Alphaproteobacteria ja lahkoon Rickettsiales.


title: Choronzon

text: Choronzon on brittiläisen Akercocke-metalliyhtyeen kolmas studioalbumi. Se julkaistiin vuonna 2003 levymerkillä Earache Records.


title: Bernard Francis Law

text: Bernard Francis Law (4. marraskuuta 1931 Torreón, Meksiko – 20. joulukuuta 2017 Rooma, Italia) oli katolisen kirkon yhdysvaltalainen pappi. Hänestä tehtiin yksi kardinaaleista vuonna 1985.


title: Bernard Francis Law

text: Bostonin arkkipiispana hän toimi vuodesta 1984. Hän erosi virastaan 13. joulukuuta 2002 pedofiliaskandaalin ravisteltua arkkihiippakuntaa. Hän jatkoi kuitenkin kirkollista uraansa; hän toimi esimerkiksi Santa Maria Maggiore -basilikan arkkipappina vuodesta 2004. Hän myös osallistui äänestysikäisenä kardinaalina vuoden 2005 konklaaviin.


title: Bernard Francis Law

text: Torreónissa, Meksikossa syntynyt Law vihittiin papiksi 21. toukokuuta 1961. Piispaksi hänet valittiin 22. lokakuuta 1973 ja ristittiin tehtävään 5. joulukuuta 1973.


title: Baba Lybeck

text: Barbara ”Baba” Lybeck (s. 26. joulukuuta 1966 Parainen) on suomalainen toimittaja. Koulutukseltaan hän on filosofian maisteri, pääaineenaan yleinen kirjallisuustiede.


title: Baba Lybeck

text: Lybeck on toiminut viihdeohjelma Uutisvuodon ylituomarina ja juontajana vuoden 2010 syksystä lähtien Peter Nymanin siirryttyä lukemaan uutisia MTV3-kanavalle.


title: Baba Lybeck

text: Tätä ennen hän työskenteli uutistenlukijana Neloskanavan uutistoimituksessa Nelosen uutisissa vuodesta 1998 lähtien. Hän lopetti uutisten lukemisen heinäkuussa 2009 ja siirtyi Yleisradioon tuottajaksi. Aikaisemmin Lybeck on työskennellyt Radio Cityssä sekä juontanut MTV3:lla NoTV-ohjelmaa sekä Ylellä Suomen virallisen albumilistan kokoavaa Lista Top 40 -musiikkiohjelmaa ja ruotsinkielisellä FST:llä "Bosses Bio" ja "Talking Heads" -ohjelmia. Lybeck oli mukana myös TV-sarjassa "Viemäri-TV" ja vieraili "Team Ahma"-televisiosarjan yhdessä jakossa vuonna 2007 omana itsenään. Vuonna 1986 Lybeck näytteli Kari Paljakan ohjaamassa TV-elokuvassa "Baby Love".


title: Baba Lybeck

text: Lybeck juonsi vuosien 2003–2007 Jussi-gaalat.


title: Baba Lybeck

text:
Lybeckillä on kaksi lasta.
Lybeckin isovanhemmat olivat kirjailija Tito Colliander ja kuvataiteilija Ina Colliander. Lybeck kuuluu ortodoksiseen kirkkoon.


title: Baba Lybeck

text: Syksyllä 2012 Baba Lybeck kilpaili "Tanssii tähtien kanssa" -ohjelman 7. tuotantokaudella tanssiparinaan tanssinopettaja Mikko Ahti. He putosivat kahdeksannessa pudotuksessa 25. marraskuuta 2012 yltäen sijalle 3.


title: Nuori mies

text: Nuori mies on 500 kg lihaa -yhtyeen viides studioalbumi, joka julkaistiin huhtikuussa 2007.


title: Kauko Sorjonen

text: Kauko Sorjonen (s. 1942, Punkaharju) on keskisuomalainen yritysjohtaja ja kulttuurimesenaatti.


title: Kauko Sorjonen

text: Kauko Sorjonen on Kopijyvä Oy:n, Kauko Sorjosen säätiön ja Minerva Kustannus Oy:n perustaja ja niiden hallitusten pitkäaikainen puheenjohtaja. Sorjonen myi vuonna 1977 perustamansa Kopijyvä Oy:n vuonna 2008 monialakonserni Panostajalle.


title: Kauko Sorjonen

text:
Vuodesta 1998 Kauko Sorjosen säätiö on jakanut avustuksia rakennussuojelulle, musiikille, kirjallisuudelle, kuvataiteelle ja tutkimukselle.
Se on pelastanut monia vanhoja rakennuksia sekä Jyväskylän seudulla että Pohjois-Suomessa.


title: Kauko Sorjonen

text: Kauko Sorjonen sai kotiseutuneuvoksen arvonimen vuonna 1993.


title: Kauko Sorjonen

text: Jyväskylän yliopiston humanistinen tiedekunta myönsi 10. kesäkuuta 2000 Kauko Sorjoselle filosofian kunniatohtorin arvonimen.


title: Chav

text: Chav on englanninkielinen puhekielen termi, jolla viitataan Yhdistyneessä kuningaskunnassa tietyntyyppisiin työväenluokkaisiin nuoriin. Ilmiöön tavallisesti yhdistettäviä asioita ovat oppimattomuus, vastuuntunnottomuus, väkivaltaisuus ja huono maku, sekä tietyntyyppinen pukeutumistyyli, johon kuuluvat koruilla koreilu, valkoiset urheilujalkineet ja merkkivaatteet. Ilmiöllä on useita erilaisia nimityksiä alueesta riippuen. Muun muassa Skotlannissa vastaavaa ilmiötä kutsutaan nimellä "neds". Sekä sanat "chav" että "neds" on viime vuosina lisätty englannin kielen sanakirjoihin.


title: Chav

text: Ilmiö on viime vuosina saanut runsaasti huomiota tiedotusvälineissä. Huumoriohjelma Pikku-Britanniassa esiintyvä Vicky Pollard -hahmo on stereotypia naispuolisesta chav-kulttuurin edustajasta.


title: Chav

text: Suomalaisia pissiksiä on verrattu chav-nuoriin.


title: Eesti Päevaleht

text: Eesti Päevaleht (EPL) on yksi Viron vanhimpia sanomalehtiä ja maan toiseksi suurin päivälehti Postimehen jälkeen. Sen levikki toukokuussa 2016 oli 18 700 kappaletta. Sen lukijamäärä on noin 100 000. Eesti Päevalehden edeltäjä Päevaleht perustettiin 16. jouluukuta 1905. Vuonna 1940 neuvostomiehityksen yhteydessä Eesti Päevaleht kansallistettiin ja sen nimeksi muutettiin Noorte Hääl ("Nuorten Ääni"), josta tehtiin kommunistipuolueen nuorisoliiton (Komsomol) äänenkannattaja. Viron itsenäisyyden palauttamiseen johtaneella siirtymäajalla palautti myös Noorte Hääl alkuperäisen nimensä Päevaleht 1. helmikuuta 1990.


title: Eesti Päevaleht

text: Hommikuleht, Päevaleht ja Rahva Hääl yhdistyivät 5. kesäkuuta 1995 lehdeksi nimeltä Eesti Päevaleht. Vielä 25. syyskuuta 1995 Eesti Päevalehteen yhdistyi alun perin Rahva Häälestä irronnut Eesti Sõnumid.


title: Eesti Päevaleht

text: Tukholmassa toimii edelleen virolaispakolaisten vuonna 1959 perustama viikkolehti Eesti Päevaleht (EPL) (), jonka toimitus sijaitsee Tukholman Eesti Majassa. Tukholman Eesti Päevalehden ensimmäinen päätoimittaja oli Postimehen Tallinnan-toimituksen viimeinen päällikkö Juhan Kokla, joten lehdellä sinänsä ei ole mitään kytköstä vuonna 1905 perustettuun alkuperäiseen Päevalehteen.


title: Eesti Päevaleht

text: Vuonna 1996 Eesti Päevalehden omistussuhteet olivat seuraavat: Jaan Manitski 49 %, Hans H. Luik 33 % ja Andres Bergmann 18 %. Vuonna 2008 lehden omistivat puoliksi Jaan Manitskin Vivarone Oü ja Hans H. Luikin Ekspress Group.. Maaliskuussa 2011 Luikin Ekspress Group osti koko lehden osakekannan ja vuokrasi toimituksen tilat Manitskin Vivaronelta. Toukokuussa 2011 Ekspress Group yhdisti piirissään toimineen Eesti Ajalehed Eesti Päevalehteen. Näin syntyi suuri Eesti Päevaleht-lehtitalo, johon kuuluvat Eesti Päevaleht, Maaleht ja Eesti Ekspress. Maaliskuussa 2012 tähän yhdistettiin vielä Delfi.ee-uutisportaali tehden näin Eesti Päevalehdestä merkittävän mediaportaalin Virossa, johon median digitalisoitumiskehitys on myös vaikuttanut.


title: Nostalgia (elokuva)

text: Nostalgia () on valtaosin venäjänkielinen, mutta lähinnä Italiassa kuvattu elokuva vuodelta 1983. Sen on ohjannut Andrei Tarkovski ja keskeisissä rooleissa nähdään Oleg Jankovski, Domiziana Giordano ja Erland Josephson.


title: Nostalgia (elokuva)

text: Filmi sisältää Claude Debussyn, Richard Wagnerin, Ludwig van Beethovenin ja Giuseppe Verdin musiikkia sekä venäläisiä kansanlauluja.


title: Solaris (vuoden 1972 elokuva)

text: Solaris () on Andrei Tarkovskin 1972 ohjaama neuvostoliittolainen tieteiselokuva, joka pohjautuu Stanisław Lemin romaaniin "Solaris". Päärooleissa esiintyvät Natalja Bondartšuk, Donatas Banionis, Jüri Järvet, Nikolai Grinko ja Anatoli Solonitsyn. Elokuvamusiikin sävelsi Eduard Artemjev.


title: Solaris (vuoden 1972 elokuva)

text: Elokuva on palkittu Cannesin elokuvajuhlilla 1972 Juryn erikoispalkinnolla. Natalja Bondartšuk palkittiin parhaana näyttelijänä Panaman kansainvälisillä elokuvajuhlilla 1973. Vuonna 1979 "Solaris" pääsi mukaan suomalaiskriitikoiden kokoamalle sadan tärkeimmän elokuvan listalle. Vuonna 2018 BBC:n kansainvälinen asiantuntijaraati äänesti sen kaikkien aikojen sadan parhaan ei-englanninkielisen elokuvan joukkoon.


title: Solaris (vuoden 1972 elokuva)

text: "Solaris" on meditatiivinen psykodraama, joka sijoittuu mystiselle planeettamuodostelmalle nimeltä Solaris. Siellä olevan avaruusaseman tieteellinen työ on ajautunut kriisiin ja tämän vuoksi psykologi Kris Kelvin matkaa paikalle selvittämään tilannetta. Hän huomaa, että Solariksella kaikki on todellista ja epätodellista. Planeetan meri on elävää ainetta, joka toimii kuin jättiläisen aivot. Sen arvoitus kiehtoo ihmisiä, koska merellä on kyky muuttaa materiaksi kaikki heidän mielikuvansa ja muistonsa — kodista ja rakkaimmista kaukana Maassa.


title: Solaris (vuoden 1972 elokuva)

text: Elokuvassa ääretön maailmankaikkeus, mennyt ja tuleva, elämä ja kuolema kietoutuvat toisiinsa. Avain Tarkovskin teoksen maailmaan ja rikkaaseen sisältöön on sen hyväksyminen, että lajityypistä ja tarinasta riippumatta hänen käsittelyssään on aina ihminen — moraali, tietoisuus, muistot ja tarpeet.


title: Solaris (vuoden 1972 elokuva)

text: Vaikka elokuva on maineikas, ei Lem ollut kuitenkaan tyytyväinen Tarkovskin versioon. Tyytymättömyyden syynä olivat näkemyserot. Lem kuvasi romaanissaan ihmisen kyvyttömyyttä kommunikoida vieraan elämänmuodon kanssa, kun taas Tarkovski nosti keskiöön päähenkilöiden väliset suhteet ja heidän sisäisen maailmansa.


title: John Michael Talbot

text: John Michael Talbot (8. toukokuuta 1954, Oklahoma City, Oklahoma, Yhdysvallat) on roomalaiskatolinen munkki, laulaja-lauluntekijä ja kitaransoittaja. Hän on katolisen kirkon suosituin laulaja. Hän perusti luostarin "The Brothers and Sisters of Charity" (Laupeuden Veljet ja Sisaret) Arkansas'ssa (Yhdysvallat).


title: Spyke

text: Spyke (Evan Daniels) on X-Men: Evolution -animaatiosarjassa esiintyvä nuori poika, jolla on kyky kasvattaa luisia piikkejä kehostaan. Storm (Ororo Munroe) on hänen tätinsä. Vaikka hahmo luotiin pelkästään animaatiosarjaa varten, mutantteja samankaltaisine voimineen on olemassa.


title: G18

text: G18 on uusrenessanssityylinen entinen koulurakennus Helsingin Kampissa Bulevardin ja Yrjönkadun kulmassa, osoitteessa Yrjönkatu 18 – Bulevardi 8. Rakennus valmistui vuonna 1884 Helsingin suomalaisen tyttökoulun käyttöön. Sen suunnitteli arkkitehti Sebastian Gripenberg. Vuoden 1885 säätyvaltiopäivillä pappissäädyn kokoukset pidettiin tässä rakennuksessa.


title: G18

text: Talon omistajana on ollut vuodesta 2003 Svenska Folkskolans Vänner. Talossa tehtiin laaja restaurointityö vuonna 2005 Stefan Ahlmanin johdolla.


title: G18

text: Talon tilat ovat erilaisten yleisötilaisuuksien käytössä. Suurimmat tilat ovat 160 m kokoinen juhlasali sekä 60–70 m kokoiset studio ja kellariholvi. Studiotila on Cityfolkhögskolanin käytössä. Talossa toimii myös "Galleria G18" ja "Ravintola G-18".


title: Tarquinia

text: Tarquinia, antiikin "Tarquinii", on historiallinen kaupunki Italiassa Viterbon maakunnassa Lazion alueella. Keskiajalta vuoteen 1934 kaupunkia kutsuttiin nimellä "Corneto".


title: Tarquinia

text: Tarquiniassa on 16 475 asukasta (31.12.2015).


title: Tarquinia

text: Tarquinii oli etruskien merkittävin kaupunki, ja modernin Tarquinian liepeillä onkin huomattavia muinaisjäänteitä heidän ajaltaan, kuten tuhansia hautoja käsittävä nekropoli, joka kuuluu Unescon maailmanperintöluetteloon.


title: Tarquinia

text: Legendan mukaan Tarquinius Superbus, Rooman viimeinen kuningas, oli kotoisin Tarquiniista.


title: Tarquinia

text: Tarquinian haudat ovat geometrisesti koristeltuja, maahan kaivettuja hautoja. Niissä olevista kuvista vain harva viittaa suruun tai kuolemaan. Esimerkiksi Tomba del Orco -hauta on vuodelta 375 eaa., ja se on Spurinna-suvun ruumishauta. Kuvissa on etruskinainen, hellenististä ihmiskuvausta, tummat pilvet. Toisen kammion kuvituksessa on demoneita, hirviöitä ja Odysseus-aihe. Tomba degli Scudi eli kilpihauta on sotaisan Velcha-suvun hauta. He olivat sukua Spurinna-suvulle. Siinä on kuvailtu soittaja kulkueessa etruskijohtaja Laart Velchan kunniaksi. Maalauksissa on tarkasti kuvatut kengät, joka viittaa etruskien käsityötaitoon. Poikkeuksellisesti yhdellä naisella on surullinen ilme. Sankarillisuus ilmenee Vether-sankarin sauvasta.


title: Tarquinia

text: 400-luvulta on Naarasleijonahauta, jossa on kuvattu musiikkia, tanssia ja juhlia. Maalauksissa on myös delfiineitä ja lentäviä lintuja.


title: Victor French

text: Victor French (4. joulukuuta 1934 Santa Barbara – 15. kesäkuuta 1989 Los Angeles) oli yhdysvaltalainen näyttelijä.


title: Victor French

text: Frenchin isä oli sijaisnäyttelijä, ja myös poika halusi jo varhaislapsuudessaan näyttelemään. Hän sai ensimmäiset näyttelykokemuksensa lännenelokuvissa, joissa hän näytteli aina ”pahojen” puolella. Varsinkin 1960- ja 1970-luvuilla French oli erittäin aktiivinen näytellen lukuisissa elokuvissa ja televisiosarjoissa. Vuosina 1966–1967 Victor esiintyi vakoojasarjassa "Salainen agentti 86" ensimmäisen tuotantokauden alussa agentti 44:nä.


title: Victor French

text: Aikaisemmin muutama yksittäinen vierailu "Bonanzaan" oli tutustuttanut Frenchin Michael Landoniin, jonka kautta hän sai pestin herra Edwardsin osaan televisiosarjassa "Pieni talo preerialla". Kuvauksissa hän tutustui Julie Cobbiin, jonka kanssa hän avioitui vuotta myöhemmin 1976. Avioliitto kesti kuitenkin vain pari vuotta eikä French mennyt enää toiste naimisiin. Kolmen tuotantokauden jälkeen vuonna 1977 French jätti "Pienen talon preerialla" näytelläkseen omassa tilannekomediasarjassaan "Carter Country". Poissaolo ei kestänyt kuin muutaman vuoden, sillä jo vuonna 1981 French palasi sarjaan näyttelemään Edwardsia.


title: Victor French

text: 1980-luvulla Frenchin televisio- ja elokuvatyöt vähenivät huomattavasti – ehkä osittain siitä syystä, että French oli saanut tarpeekseen ”pahan pojan” rooleista ja kieltäytyi nyt kaikista sellaisista. Lopulta hän tekikin menestyksekkäimmän roolinsa Landonin rinnalla enkeli Markina. Näyttelemisen ohella Victor myös ohjasi televisioon muun muassa osia sarjoista "Pieni talo preerialla", "Enkeli maantiellä" ja "Dallas". Hän toimi välillä palkittuna ohjaajana myös Los Angelesin teattereissa.


title: Victor French

text: "Enkeliä maantiellä" esitettiin kaikkiaan viiden tuotantokauden verran alkaen 19. syyskuuta 1984. Neljä ensimmäistä kautta kestivät talvikauden sisältäen 24–25 jaksoa. Viides kausi oli pahoin katkonainen ja päättyi lopulta kesken vain 13 jakson kuvaamisen jälkeen. French kuoli keuhkosyöpään 15. kesäkuuta 1989 pian saatuaan valmiiksi viimeisen jakson sarjasta. Viimeinen jakso esitettiin televisiossa vain kuusi viikkoa myöhemmin 4. elokuuta 1989.


title: Marieberg

text: Marieberg voi tarkoittaa seuraavia


title: Pyhityssaari

text: Pyhityssaari ("Святой") on Laatokan Valamon sivuluostari eli skiitta.


title: Pyhityssaari

text: Saari on Valamon saariston kaukaisin ja eräs jylhimpiä; saareen pääsee avoveden aikana vain tyynellä säällä. Ensimmäinen siellä kilvoitellut oli pyhittäjä Aleksanteri Syväriläinen, jonka erakkoluola oli jäljellä saaressa vielä ennen sotia Saareen rakennettiin igumeni Damaskinin aikana kirkko ja asuntola; sinne asettui muutamia skeemamunkkeja. Munkit viljelivät maata ja olivat pitkälti omavaraisia.


title: Pyhityssaari

text: Pyhityssaari oli ankarimman mahdollisen kilvoittelun paikka ja sinne pääseminen koettiin suurena etuoikeutena; harva ulkopuolinen pääsi saarelle ennen sotavuosia. Viestinviejätkään eivät astuneet laituria pitemmälle. Kun luostarista tehtiin kuvateosta, valokuvaajat pääsivät tiettävästi ainoan kerran myös Pyhityssaareen.


title: Pyhityssaari

text: 1930-luvulla, kun saaressa asui enää yksi valvojamunkki, turisteja alettiin päästää valitusti saareen. Kenraali Mannerheim oli eräs heistä: hän kävi saaressa 5. elokuuta 1934; hän polvistui erakon majassa ikonin edessä, pyysi erakkoa rukoilemaan kanssaan ja pyysi lähtiessään tältä siunauksen.


title: Pyhityssaari

text: Maaliskuussa 1940 pappismunkit isä Pietari ja isä Paavali kävivät Pyhityssaaressa keräämässä talteen evakuointikelpoiset ikonit, pienimmät kirkonkellot sekä ehtoollisvälineet, pyhäinjäännökset alttaripöydästä ja antiminssit. Tämä olikin viimeinen Suomen ajan käynti tuossa salaperäisessä paikassa.


title: Pyhityssaari

text: Sotavuosien jälkeen, kun Valamo jäi venäläisille, Pyhityssaaren ylle laskeutui vuosikymmenien ajaksi täydellinen hiljaisuus. Vasta neuvostovallan päättymisen jälkeen Pyhityssaareen on taas päästy; kirkko todettiin säilyneeksi ihmeen hyvin ja kunnostuskelpoiseksi.


title: Pyhän Andreaksen kello

text: Pyhän Andreaksen kello oli Laatokan Valamon suurin kirkonkello.


title: Pyhän Andreaksen kello

text: Kello valettiin Pietarissa vuonna 1894 ja se oli pari vuotta katokseen sijoitettuna ennen nykyisen pääkirkon valmistumista. Kello painoi tuhat puutaa eli noin kuusitoista ja puoli tonnia.


title: Pyhän Andreaksen kello

text: Kelloa soitti normaalisti kaksi munkkia ja he näkivät soiton tahdin kellotornin seinällä olevasta köyden varaan ripustetusta kuulasta. Kelloa käytettiin suurissa juhlasoitoissa ja sen ääni kuului Sortavalaan ja tyynellä säällä Pitkärantaan asti. Sitä soitettiin myös kerran, kun munkki kuoli ja kolmesti kun igumeni kuoli.


title: Pyhän Andreaksen kello

text: 18. maaliskuuta 1940 meni evakuoinnille annettu määräaika umpeen. Myöhempi Uuden Valamon johtaja, munkkidiakoni Simforian kiipesi kellotorniin ja soitti Pyhän Andreaksen kelloa 12 kertaa.


title: Pyhän Andreaksen kello

text: Jatkosodan aikana kun kymmenen munkkia isä pappismunkki Filagrin johdolla pääsi takaisin vanhaan Valamoon tutkimaan sotavaurioita, he havaitsivat että venäläiset olivat räjäyttäneet suuren kellon kappaleiksi. Kun Neuvostoliiton kaatumisen jälkeen Valamo palasi luostariksi, restaurointi aloitettiin. Vuonna 2008 uusi Pyhän Andreaksen kello on entisen tuhotun paikalla.


title: Sokerivero

text: Sokerivero on Suomessa 1939–1949 ja 1975–1994 käytössä ollut valmistevero. Sitä oli velvollinen maksamaan jokainen, joka ansiotarkoituksessa valmisti tai toi maahan sokeria. Vuosina 1939–1949 veron nimenä oli sokerista suoritettava valmistevero, jota maksettiin sokerijuurikkaasta valmistetusta raaka- eli kidesokerista. Vuonna 1975 veron nimenä oli sokerijuurikkaasta valmistettujen tuotteiden valmistevero ja 1976–1979 sokerituotteiden valmistevero.


title: Sokerivero

text: Sokeriveron suuruus vaihteli lähes vuosittain. Sitä maksettiin tietty summa kiloa kohden. Nestemäisen sokerin veronalaiseksi painoksi katsottiin kuivapaino. Verotonta oli Suomessa valmistettu sokeri, joka vietiin maasta tai siirrettiin vapaa-alueelle, tullivarastoon tai verottomien tavaroiden myymälään. Samoin verotonta oli hiivan, lääkkeiden ja rehujen valmistukseen käytetty sokeri.


title: Papin tytär

text: Papin tytär on Juhani Ahon romaani vuodelta 1885. Se kertoo papin tyttären Ellin lapsuudesta ja nuoruudesta, hänen rakastumisistaan ja joutumisestaan avioliittoon. Aho suunnitteli jo "Papin tyttären" kirjoittamisen aikana laajempaa avioliittoromaania, jatkoa Ellin tarinalle. Sanomalehtityö kuitenkin viivytti jatko-osan syntyä; "Papin rouva" ilmestyi 1893. "Papin tyttären" aikajana on useita vuosia, jatko-osassa tapahtumat tiivistyvät muutamaan kesäiseen viikkoon. Molemmat romaanit on julkaistu myös samassa niteessä nimellä "Papin tytär - Papin rouva".


title: Papin tytär

text: Iisalmelaisen papin poika Johannes Brofeldt (Juhani Aho) kirjoitti "Papin tyttären" kotipappilansa ullakkokamarissa. Realismia edustavassa teoksessa keskeinen teema on naisen yhteiskunnallinen asema, tyttöjen kasvatus, heidän oikeutensa koulutukseen (yleinen oppivelvollisuus Suomessa tuli voimaan 1921) sekä järjestetyn avioliiton mielekkyys. Ulkoisia tapahtumia "Papin tyttäressä" on niukasti. Yhteiskuntakritiikki on epäsuoraa. Ellin henkistä liikkuma-alaa pienentää vanhanaikainen kasvatus ja naisen rajattu elämänpiiri. Vastakohtana ilmenee Ellin tarve nähdä kauemmas, konkreettisesti ja kuvaannollisesti. Hänellä on kaipuu jonnekin muualle, pois ahtaasta elämänpiiristä. Hänen kapinansa ei kuitenkaan suuntaudu ulospäin. Hän käpertyy itseensä.


title: Papin tytär

text: Yksitoistavuotias Elli asuu vanhempiensa kanssa maalaispappilassa, hänen veljensä ovat huomattavasti vanhempia ja muuttaneet pois kotoa. Vanhemmille aiheuttaa huolta Ellin halu kiipeillä katoille ja puihin, halu nähdä avarampia maisemia. Hänet päätetään lähettää kaupunkiin kouluun, vaikka isä ensin vastustaa ajatusta. Isän mielen saa muuttumaan eräs tuttava, jonka tytär on koulussa.


title: Papin tytär

text: Koulukaupungissaan Elli asuu erään naisopettajan luona. Ellin mieltymys korkeisiin paikkoihin ja niistä avautuviin näköaloihin saa hänet suorastaan hullaantumaan eräällä luokkaretkellä kaupungin kupeessa olevalle näköalapaikalle. Luokan muut tytöt naureskelevat Ellille, mutta hän saa hyvän ystävän eräästä Sigridistä. Elli ja Sigrid viettävät paljon aikaa keskenään ja Elli tutustuu myös Sigridin veljeen Arthuriin. Elli tuntee itsensä kaupungin oloissa perin maalaiseksi. Pahiten hänen ulkopuolisuuden tunteensa korostuu Sigridin kodissa järjestettävillä kutsuilla. Ensimmäisen lukuvuoden loppua kohden Ellin ja Sigridin välit viilenevät ja katkeavat kokonaan, kun Sigridin perhe muuttaa toiseen kaupunkiin.


title: Papin tytär

text: Luvussa kaksitoista siirrytään muutama vuosi ajassa eteenpäin. Elli palaa kotipappilaansa. Hänen vanhempansa haluavat naittaa hänet. Vävyehdokas on muuan maisteri, joka vierailee pappilassa Olavi Kalm -nimisen ylioppilaan kanssa. Elli ihastuu ylioppilaaseen. Molemmat pitävät Johan Ludvig Runebergistä, Ellin lempiteos on runoelma "Hanna", joka on romaanin toistuva intertekstuaalinen viite. Yhdessä papin tytär ja ylioppilas käyvät ihailemassa näköaloja, viettävät aikaa kahden. Ylioppilaan täytyy kuitenkin lähteä, ja arki palaa Ellin elämään. Maisteri kosii häntä. Elliä kauhistuttaa ajatus avioliitosta maisterin kanssa, jota hän ei lainkaan rakasta. Hänen äitinsä selittää, että "maailmassa hyvin harvoin tyttö saa sen, jota oikein rakastaa... usein hänen täytyy tyytyä siihen, jota voi sietää." Ja Ellipä ajautuu hiljalleen naimisiin maisterin, tulevan pastorin kanssa.


title: Papin tytär

text: ""Papin tyttären" kautta on Juhani Aho astunut pitkän askeleen eteenpäin itsetietoisena kirjailijana", nimimerkki Eo (Eljas Erkko) arvioi Valvoja-lehdessä (1886, 195). Julius Krohn arvioi niin ikään Valvojassa (1886, 39) Ahon kertomistavan muuttuneen vilkkaammaksi esikoisromaani "Rautatiehen" verrattuna. Hän havaitsi "Papin tyttäressä" kuitenkin "kokoonpanon heikkoutta", joka näkyi esimerkiksi kirjan periaatteen epäyhdenmukaisuudessa sekä päähenkilön luonteenkuvauksen ontumisessa. Ahon lauserakennuksessa ja kielessä Krohn ei havainnut samanlaista edistystä kuin kertomistyylissä. Hän kritisoi myös svetisismejä ja murteellisuuksia. Esimerkkinä Krohn mainitsi muun muassa "se oli pahasti tehty sinulta" (sen teit pahasti). Kustantajaa moitittiin liiallisista painovirheistä.


title: Papin tytär

text: "Papin tytär" ilmestyi jouluksi 1885. Sen taustalla on nähty muun muassa Valvoja-lehdessä saman vuoden keväällä käyty keskustelu naiskasvatuksesta ja siihen liittyvät Ahon omakohtaiset, vielä tuoreet koulukokemukset. Vaikka romaanin henkilöiden esikuvat eivät ole Brofeldtin suvusta, Aho on ottanut teoksessaan epäsuorasti kantaa myös oman pappiskotinsa henkiseen perintöön.


title: Papin rouva

text: Papin rouva on Juhani Ahon romaani vuodelta 1893. Se on jatko-osa vuonna 1885 ilmestyneelle romaanille "Papin tytär". Edellisen romaanin tapahtumista on kulunut runsaat puoli vuosikymmentä. Päähenkilö Elli riutuu rakkaudettomassa avioliitossa pastori Mikko Aarnion kanssa. Ylioppilas Olavin vierailu herättää henkiin Ellin tukahdetut romanttiset unelmat. "Papin tyttären" aikajana on useita vuosia, "Papin rouvassa" tapahtumat tiivistyvät muutamaan kesäiseen viikkoon. Molemmat romaanit on julkaistu myös samassa niteessä nimellä "Papin tytär - Papin rouva".


title: Papin rouva

text: "Papin rouvaa" pidetään psykologisen kuvauksen eittämättömänä klassikkona suomalaisessa kirjallisuudessa.


title: Papin rouva

text: Naisen yhteiskunnallinen asema 1800-luvun lopun Suomessa sekä ristiriita eroottisen intohimon ja platonisen rakkauden välillä on "Papin rouvan" keskeistä aihepiiriä. Naisen asemaan liittyvät kysymykset käydään läpi Ellin sisäisessä maailmassa. Hänen tragediansa on mukautuminen yhteiskunnan naiselle asettamiin ahtaisiin kehyksiin sekä toisaalta pettymys Olavin suhteen. Kuten edeltävässä romaanissa, myös "Papin rouvassa" toistuvat laajojen näköalojen ja korkeiden paikkojen teemat. Yksilön hahmotus on sidottu kiinteästi luonnon ja ympäristön kuvaukseen.


title: Papin rouva

text: Ison järven rannalla, vilkkaan laivareitin varrella, mutta kuitenkin siitä hieman syrjässä sijaitsee Tyynelä-niminen pappila. Pastori Mikko Aarnio ja hänen rouvansa Elli saavat pappilaansa kesävieraaksi pastorin vanhan tutun ja osakuntalaistoverin Olavi Kalmin. "Papin tyttäressä" Olavi ja Mikko vierailivat Ellin kotipappilassa, jolloin juuri koulusta pääsyt Elli ihastui Olaviin. Rakkaudettomassa järkiaviolittossaan elävässä Ellissä Olavin vierailu aktivoi uinuneen kaipuun henkisesti rikkaampaan elämään.


title: Papin rouva

text: Elli valmistaa Tyynelän vastaanottamaan Olavin. Hän on innoissaan miehen tulosta, mutta säilyttää ulkoisen tyyneytensä; pysyy papin rouvan tiukoissa raameissa. Mikko on iloinen vanhan kaverinsa vierailusta, mutta työtehtäviensä tähden joutuu olemaan alati poissa kotoa. Ellille jää runsaasti kahdenkeskistä aikaa Olavin kanssa; erityisen merkittävä on heidän matkansa karjakartanolle, jossa Ellin eräs tuttavaperhe asuu. Matkan varrella he poikkeavat Koivumäen harjalle avaraa maisemaa ihastelemaan. Siellä he ovat kirjaimellisesti ja kuvaannollisesti suhteensa huipulla, josta pääsee vain alas. Karjakartanolla paljastuu Ellin ja Olavin tunteiden epäsuhta. Elli hakee Olavilta ennen kaikkea ikuista ystävyyttä, platonista rakkautta, Olavi taas hamuaa hetken aistinautintoa ja fyysistä rakkautta. Sukupuolista yhdyntää.


title: Papin rouva

text: Kun Olavin lähdön hetki lähestyy, Elli menettää itsehillintänsä ja raivostuu aviomiehelleen. Hän haukkuu tämän täysin epäkelvoksi, suorastaan pataluhaksi. Mikko ei kuitenkaan tee numeroa vaimonsa tunteenpurkauksesta. Yhdessä aviomiehensä kanssa Elli lähtee saattamaan Olavia matkustaja-alukselle, joka vie ylioppilaan takaisin Helsinkiin. Olavi ja Elli saavat vielä tilaisuuden olla kahden. Olavi pyytää Elliä unohtamaan hänet. Ellille se on jälleen yksi todiste siitä, että Olavi ei häntä todella rakasta.


title: Papin rouva

text: O. E. Tudeer kirjoitti "Papin rouvasta" Valvojassa (1894, 28): "Kuinka hienotajuisesti hän (Aho) osaa tunkeutua kuvattavaansa, naissielun salaperäiseen tunne-elämään, kuinka ihmeen notkeasti hän antautuu sen hienoimpiakin väreitä seuraamaan." Tudeer ylisti Ahon luonnonkuvauksen lumovoimaa. Hän katsoi Ahon huomattavasti kehittyneen ja kypsyneen taiteellisesti "Papin tyttärestä". Päähenkilöä Elliä Tudeer vertasi kuitenkin keskiaikaiseen linnanneitoon, joka järven rannalla haaveilee unelmiensa ritarista, joka ratsullaan saapuu pelastamaan ja vie hänet pois. Tudeer ei pitänyt Elliä nykyaikaisena suomalaisena naisena, hänen mielestään Ellin kaltainen naistyyppi olisi ollut mahdollinen pikemminkin 1800-luvun alkupuoliskolla. "Juhani Aho on kuvannut Ellin naiseksi, joka ei tiedä niin mitään, jonka edestä hän voisi elää ja toimia. Elämänsä tyhjyyden hän täyttää yhtä tyhjillä haaveiluilla." Tudeer ei kiistänyt Ahon teoksen etevyyttä, mutta hänen mielestään se osoitti Ahon ajautuvan kirjalliselle syrjäpolulle.


title: Papin rouva

text: Ajan huomattavat suomalaiset kirjallisuusauktoriteetit, kuten estetiikan professori Carl Gustaf Estlander, pitivät "Papin rouvaa" siveettömänä teoksena. Samalla tavoin he olivat arvioineet vuonna 1890 ilmestyneen "Yksin"-novellin. Eino Leino luonnehti "Papin rouvaa" "suuren sielullisen taistelun kuvaukseksi", vaikka Ellin hahmo on pääsääntöisesti nähty kohtaloonsa alistuvana. Ahon romaania on kutsuttu myös "suomalaisen kirjallisuuden Madame Bovaryksi".


title: Papin rouva

text: Juhani Aho vastasi itse kritiikkiin Päivälehdessä 4. helmikuuta 1894. Nimimerkillä "Tuomas" hän kirjoitti "Ehdotuksen jatkoksi Juhani Ahon 'Papin rouvaan"'. Siinä Ellin kouluvuosien ystävätär, emansipoitunut Maikki, tulee Tyynelään Olavin lähdön jälkeen. Maikki houkuttelee Elliä jättämään rakkaudettoman avioliittonsa. Ystävättären suureksi harmiksi Elli ei jatkossakaan onnistu olemaan nykyaikainen suomalainen nainen, vaan jää Mikkonsa luo pappilaan. Maikin esikuva oli Ahon ikätoveri, kirjailija Maikki Friberg ja hänen Naisasialiitto Unionissa pitämä esitelmänsä.


title: Papin rouva

text: Käsikirjoitusluonnosten perusteella Juhani Ahon tiedetään suunnitelleen laajaa avioliittokuvausta jo "Papin tytärtä" kirjoittaessaan. Sanomalehtityö kuitenkin viivästytti "Papin rouvan" valmistumista. Romaanien välissä hän kirjoitti muun muassa laajahkot novellit "Yksin" (1890) ja "Helsinkiin" (1891) sekä useita niin kutsuttuja "Lastuja". Aho kirjoitti oman monikerroksisen persoonallisuutensa piirteitä sekä Ellin että Olavin hahmoihin. Hän teki Olavista sukupolvensa "arvostelijajohtajan", jonka kautta hän määritteli oman paikkansa 1880- ja 1890-luvun kirjallisessa maailmassa. Kaupallinen menestys "Papin rouva" ei ollut; sen kolmen tuhannen kappaleen ensipainoksesta oli vielä kymmenen vuoden kuluttua kolmannes kustantajan varastossa. Suomen ulkopuolella romaani herätti mielenkiintoa: sitä on käännetty yhdeksälle kielelle eli useammalle kuin muita Ahon teoksia.


title: Peterson

text: Peterson on muun muassa seuraavien henkilöiden sukunimi:


title: François Bernier

text: François Bernier (1625–1688) oli ranskalainen lääkäri, filosofi ja matkailija. Bernierin teoksessa "Nouvelle division de la terre par les différents espèces ou races qui l'habitent" ("Maapallon uusi jako sillä asuviin lajeihin tai rotuihin perustuen") vuodelta 1684 esiteltiin ensi kertaa nykyisen kaltainen käsite ihmisroduista. Egyptiin, Intiaan ja Persiaan suuntautuneiden matkojensa perusteella Bernier jakoi ihmiskunnan neljään rotuun, joista ensimmäinen valtaosaa Euroopasta ja Pohjois-Amerikasta, Persiassa, Pohjois- ja Keski-Intiassa leviten aina Indonesiaan asti. Toinen ryhmä sijaitsi Saharan eteläpuolisessa Afrikassa, kolmas Itä- ja Keski-Aasiassa. Neljännen ryhmän muodosti lyhytkasvuiset Skandinavian saamelaiset.


title: Porin ammattiopisto

text: Porin ammattiopisto perustettiin 1.1.2005, kun Porin Palveluopisto, Porin tekniikkaopisto ja Porin metsäopisto yhdistyvät hallinnollisesti ja toiminnallisesti yhteiseksi monialaiseksi ammatilliseksi oppilaitokseksi. Porin ammattiopisto toimii 11 toimipaikassa Porin alueella ja luonnonvara-ala toimii Ulvilassa. Rehtorina on toiminut alusta alkaen Jukka Salminen.


title: Porin ammattiopisto

text: Porin ammattiopisto tuottaa yhteistyössä työelämän kanssa monialaista ammatillista koulutusta ja kehityspalveluja nuorille, aikuisille ja elinkeinoelämälle. Tarjolla on koulutusta 24 perustutkinnossa ja 38 tutkintonimikkeellä. Lisäksi aikuiskoulutus tarjoaa monipuolista lisä- ja täydennyskoulutusta eri aloilla.


title: Porin ammattiopisto

text: Porin ammattiopistossa ammatillisen koulutuksen voi suorittaa opetussuunnitelmapohjaisena tai aikuisille suunnattuna näyttötutkintona. Nuorten ammatillisessa perusopetuksessa opiskeli lukuvuonna 2008-2009 noin 2 500 opiskelijaa. Lisäksi ammattiopisto tarjoaa aikuisille koulutusta 72:een perus-, ammatti- tai erikoisammattitutkintoon.


title: Porin ammattiopisto

text: Oppilaitoksessa suoritettiin lukuvuonna 2007-2008 koko tutkintoja 736 nuorten ja 234 aikuisten koulutusohjelmissa.


title: Porin ammattiopisto

text: Oppilaitos muodostaa kaupunkikonsernissa oman hallintokunnan jota johtaa ja ohjaa kuntalain mukaisesti valittu ammattiopistolautakunta ja jonka asioiden valmistelu kuuluu rehtorille.


title: Porin ammattiopisto

text: Ammattiopiston johtoryhmän muodostavat rehtori, kehitysjohtaja, hallinto- ja talouspäälliköt, seitsemän toimialajohtajaa sekä kaksi henkilökunnan edustajaa ja kutsuttaessa opiskelijoiden edustaja.


title: Porin ammattiopisto

text: Aiempien opistojen toiminnat on jaettu seitsemään toiminnalliseen alaan jonka toiminnasta vastaa toimialajohtaja. Kullekin toimialalle on nimetty koulutusalavastaavat. Toimialajohtaja sekä koulutusvastaava toteuttavat alansa ammatillisen peruskoulutuksen sekä lisä- ja täydennyskoulutuksen palveluja.


title: Porin ammattiopisto

text: Ammattiopiston kehitys- ja projektitoiminnasta vastaa kehitysjohtaja. Talous- ja henkilöstöhallinnosta vastaavat talouspäällikkö ja henkilöstöpäällikkö.


title: Porin ammattiopisto

text: Porin ammattiopisto tarjoaa 25 perustutkintoa.Porin ammattiopiston toiminnot siirtyivät Länsirannikon Koulutus Oy:lle 1.1.2010, kun Porin ammattiopisto, Rauman ammattiopisto, Porin aikuiskoulutuskeskus (PAKK) ja Länsi-Suomen aikuiskoulutuskeskus (INNOVA) yhdistyivät. Länsirannikon koulutus Oy:n toimintanimi on WinNova.


title: Petersen

text: Petersen tai Petersén on muun muassa seuraavien henkilöiden sukunimi:


title: K. E. F. Ignatius

text: Karl Emil Ferdinand (K. F. tai K. E. F.) Ignatius (27. syyskuuta 1837 Pori – 11. syyskuuta 1909 Helsinki) oli suomalainen historiantutkija, Tilastollisen päätoimiston johtaja ja senaattori.


title: K. E. F. Ignatius

text: Ignatiuksen vanhemmat olivat varapastori Johan Ferdinand Ignatius (1803-1876) ja Sofia Fleming (1807-1849). Hän pääsi ylioppilaaksi 1855 ja valmistui filosofian kandidaatiksi ja maisteriksi 1860, lisensiaatiksi 1862 ja tohtoriksi 1864.


title: K. E. F. Ignatius

text: Ignatius oli Suomen tilastollisen keskusviraston (päätoimiston) virkamiehenä 1865–1868 ja johtajana 1868–1885. Hän oli senaatin kamaritoimituskunnan päällikkönä 1885–1900 ja 1905–1908. Ignatius oli myös Helsingin yliopiston Pohjoismaiden historian ja tilastotieteen dosenttina 1865–1870 sekä länsisuomalaisen osakunnan kuraattorina 1868–1870. Sortokaudella hän oli passiivisen vastarinnan kannattaja.


title: K. E. F. Ignatius

text: Ignatius oli mukana säätyvaltiopäivillä porvarissäädyn jäsenenä 1877–1885 ja 1904–1905. Ignatius oli myös Helsingin kaupunginvaltuuston jäsenenä 1875–1878 ja 1903–1905. Hän oli perustamassa Suomen historiallista seuraa ja maantieteen yhdistystä, kuului Kansanvalistusseuran toimikuntaan 1873–1887 ja oli Suomen muinaismuistoyhdistyksen puheenjohtajana 1875–1885.


title: K. E. F. Ignatius

text: Ignatius oli naimisissa vuodesta 1863 Amanda Kristina Bergmanin (1841–1921) kanssa. Heillä oli viisi tytärtä ja viisi poikaa joista tunnetuimpia olivat hovioikeuden presidentti Kaarlo Ignatius (1869–1942), kenraaliluutnantti Johannes (Hannes) Ignatius (1871–1941) ja maaherra Gustaf Ignatius (1873–1949).


title: Kasten Antell

text: Per Kasten Samuel Antell (12. toukokuuta 1845 Helsinki – 20. kesäkuuta 1906 Helsinki) oli suomalainen eversti, senaattori ja Suomen hypoteekkiyhdistyksen toimitusjohtaja.


title: Kasten Antell

text: Antellin vanhemmat olivat senaattori Samuel Henrik Antell ja Fanny Alexandra Helena Wallenius. Päätoimittaja, valtiopäivämies Axel Henrik Antell oli hänen veljensä. Antellin puoliso vuodesta 1872 oli vapaaherratar Emilia Sofia de la Chapelle (1853–1919). Metsänhoitaja, tehtailija Gustaf Richard Samuel Antell (s. 1876) oli heidän poikansa.


title: Kasten Antell

text: Antell pääsi kadettikoulusta vuonna 1863 ja palveli luutnanttina Henkikaartin Semenovin rykmentissä vuodet 1863–1869 sekä oli Suomen kenraalikuvernöörin käytettävissä erityistehtäviä varten 1870–1876. Antell ylennettiin vuonna 1870 majuriksi, 1873 everstiluutnantiksi ja 1876 everstiksi. Antell toimi Suomen hypoteekkiyhdistyksen toimitusjohtajana vuosina 1884–1906 ja oli senaatin talousosaston jäsen ja valtiovaraintoimituskunnan päällikkö Mechelinin senaatissa 1905–1906. Hän omisti Tjusterbyn kartanon Porvoossa 1872–1906.


title: Kasten Antell

text: Antell oli mukana säätyvaltiopäivillä ritariston ja aatelin jäsenenä 1877–1906 ja toimi varamaamarsalkkana vuonna 1900. Hän oli Helsingin kaupunginvaltuuston jäsen vuosina 1890–1892 sekä 1898–1903 ja oli valtuuston puheenjohtajana 1900–1903. Antell oli Ritarihuoneen johtokunnan puheenjohtajana 1897–1906 ja kuului jäsenenä Dandevillen komiteaan 1898 ja Tagantsevin komiteaan 1904–1905.


title: Kasten Antell

text: Antell, Viktor Magnus von Born, ja Arvid Nyberg perustivat vuonna 1881 "Östra Nyland" -lehden.


title: Theodor Wegelius

text: Karl Theodor Aleksander Wegelius (7. maaliskuuta 1850 Helsinki – 16. kesäkuuta 1932) oli suomalainen pankkimies ja senaattori.


title: Theodor Wegelius

text: Wegeliuksen vanhemmat olivat kamreeri Karl Gabriel Wegelius ja Anna Topenius. Hän pääsi ylioppilaaksi 1866 ja valmistui filosofian kandidaatiksi 1869 ja molempien oikeuksien kandidaatiksi 1874. Wegelius oli Suomen Yhdyspankin johtokunnan jäsenenä 1875-1897 ja 1910-1917 sekä Suomen Pankin johtokunnan puheenjohtajana 1898-1906. Hän oli senaatin talousosaston jäsen ja valtionvarain toimituskunnan päällikkö Mechelinin senaatissa 1906-1908.


title: Theodor Wegelius

text: Wegelius oli mukana säätyvaltiopäivillä porvarissäädyn jäsenenä 1894, 1897, 1899, 1900 ja 1906. Hän oli porvarissäädyn sihteerinä 1877-1878, puhemiehenä 1897 ja varapuhemiehenä 1899. Wegelius oli Helsingin kaupunginvaltuuston jäsen 1881-1893 ja toimi valtuuston sihteerinä 1875-1880. Wegelius kuului Hypoteekkiyhdistyksen, Henkivakuutus Oy Kalevan ja Palovakuutus Oy Fennian johtokuntiin ja oli Ekonomiska samfundetin puheenjohtajana 1900-1901 sekä vuodesta 1918 eteenpäin.


title: Fredrik Stjernvall (senaattori)

text: Fredrik Gustaf Otto Selim Stjernvall (30. syyskuuta 1845 Tenhola – 26. tammikuuta 1916 Helsinki) oli suomalainen virkamies ja senaattori.


title: Fredrik Stjernvall (senaattori)

text: Stjernvallin vanhemmat olivat everstiluutnantti Erik Otto Stjernvall ja Olivia Johanna Holmberg. Hän pääsi ylioppilaaksi 1865 ja suoritti tuomarintutkinnon 1870 ja kameraalitutkinnon 1871. Stjernvall oli senaatin maanviljelystoimikunnan kanslistina 1873–1878 sekä senaatin finanssitoimituskunnassa kanslistina 1878–1880, protokollasihteerinä 1880–1891 ja esittelijäsihteerinä 1891–1902. Pankkivaltuusmiehenä hän toimi 1885–1905. Stjernvall erotettiin hallinnollista tietä virastaan sortokauden aikana. Hän toimi Mechelinin senaatin talousosaston jäsenenä 1905–1908 ja oli Kaupunkien yleisen paloapuyhdistyksen johtokunnan jäsen 1903–1916. Stjernvall osallistui säätyvaltiopäiville ritariston ja aatelin jäsenenä 1877–1906.


title: Fredrik Stjernvall (senaattori)

text: Stjernvall oli naimisissa vuodesta 1878 Sigrid Maria Kraepelienin (1853–1912) kanssa.


title: Pronssisoturi: Viron patsaskiistan tausta ja sisältö

text: Pronssisoturi on dosentti Johan Bäckmanin kirjoittama poliittinen pamfletti, joka kritisoi suomalaista ja virolaista historiankirjoitusta ja väittää, että Pronssisoturi-muistomerkin hävittäminen oli "Viron historian loppu". Kirjassa Bäckman antaa ymmärtää, että Virolla ei ole tulevaisuutta itsenäisenä valtiona. Kirjan julkistamistilaisuus järjestettiin Tallinnassa Pronssisoturi-patsaalla 22. syyskuuta 2008, Tallinnan fasistimiehityksestä vapautumisen vuosipäivänä. Kirja herätti Virossa huomiota jo ennen julkistamistaan mutta julkaisu-uutinen jäi samana päivänä paljastuneen vakoiluskandaalin jalkoihin. Suomessa City-lehti valitsi Pronssisoturin niiden kymmenen kirjan joukkoon, jotka ovat "järkyttäneet, inhottaneet, suututtaneet ja puhuttaneet 2000-luvulla".


text: Teoksessa käsitellään Viron patsaskiistaa keväällä 2007 eli Pronssisoturi-patsaan siirtämistä, jota Bäckman kutsuu Tallinnan vapauttajien muistomerkin hävittämiseksi ja hautojen häpäisyksi. Kirjassa Bäckman esittelee uusia tietoja ja mielipiteitään Viron toisen maailmansodan aikaisesta historiasta sekä Suomen ja natsi-Saksan liittolaisuudesta. Bäckmanin teemana on "holokausti" Virossa ja vuonna 1961 alkanut oikeudenkäyntien sarja, jossa tuomittiin virolaisia natsirikollisia juutalaisten murhaamisesta.


text: Bäckmanin kirjassaan esittämän väitteen mukaan Viro liittyi Neuvostoliittoon vapaaehtoisesti ja laillisesti ja Baltian maiden miehitys on myytti. Bäckman syyttää virolaisia historian vääristelystä ja miehitysmyytin käyttämisestä venäläisten sortamiseen. Bäckmanin mielestä miehitysmyytti oli alun perin Saksan natsien kehittämää propagandaa, jonka tarkoituksena oli leimata Neuvostoliitto juutalaisten johtamaksi valtioksi ja saada ihmiset vihaamaan ja murhaamaan juutalaisia. Bäckmanin mielestä Viron tasavalta on ottanut saman miehitysmyytin uusiokäyttöön syyttämällä maan venäläisiä asukkaita miehittäjiksi sekä sortamalla näitä. Bäckman pitää Tallinnan Pronssisoturipatsaan siirtämistä (mitä Bäckman kutsuu Tallinnan vapauttajien muistomerkin hävittämiseksi) suunniteltuna terroritekona ja vainotoimena Viron venäläistä väestöä vastaan.


text: Pronssisoturi-kirjasta on keskusteltu Venäjän, Viron ja Suomen medioissa. Virossa ihmetellään, kun taas yksi suomalainen hyökkää teksteillään Viroa vastaan.


text: Kirjan kustantaja on Venäjän kirjailijaliiton yhteydessä toimiva kustantamo Tarbeinfo. Sen johtaja Vladimir Iljajevitš on Viron suojelupoliisin mukaan työskennellyt vuosina 1983–1988 Neuvostoliiton salaisen poliisin KGB:n palveluksessa. Viron suojelupoliisin KAPOn komisario Andres Kahar syyttää Bäckmania Venäjän propagandistiksi.


text: The Economist -lehden kolumnisti Edward Lucas kommentoi kiistaa kirjoituksessaan "Pysykää rauhallisina ja jatkakaa - jättiläishämähäkit eivät hyökkää Viroon":


text: Professori Mikko Lagerspetz totesi, ettei kirja ansaitse saamaansa huomiota ja että siinä on yhdistetty totuus, puolitotuus ja suorat valheet.


text: Pronssisoturi-kirjan julkistamisen jälkeen Iivi Anna Masso kirjoitti Helsingin yliopiston rehtorille ja kanslerille sekä oikeustieteellisen tiedekunnan dekaanille osoitetun avoimen kirjeen "dosentti Bäckmanin asemasta oikeussosiologian ja oikeuspolitiikan opettajana Helsingin yliopistolla ja yliopiston suhteesta Bäckmanin julkisiin kannanottoihin". Masson kirjeen allekirjoitti 16 virolaista ja suomalaista kulttuurivaikuttajaa. Kirjeen mukaan "Bäckman väärentää Viron historiaa" ja häntä voi "vertailla holokaustin kieltäjään, joka opettaa yliopistolla juutalaisten historiaa". Bäckman teki kirjeestä rikosilmoituksen, jossa syytti allekirjoittajia törkeästä kunnianloukkauksesta, mutta poliisi ei aloittanut esitutkintaa. Erkki Tuomioja pitää kirjaa tahallisena provokaationa, joka ei välttämättä johda kunnon keskusteluun. Tuomioja samalla kutsui Bäckmania vastaan kirjoitettua kirjettä "sensuurikirjelmäksi".


title: Häidenvietto Karjalan runomailla

text: Häidenvietto Karjalan runomailla on vuonna 1921 valmistunut mykkäelokuva, jossa esitetään sukuhäiden viettoa ja niihin johtaneita sekä seuraavia tapahtumia Suojärvellä Raja-Karjalassa. Elokuvassa esiintyvät henkilöt ovat paikallisia ihmisiä, muiden muassa itkijämummoja, kanteleen soittajia sekä kansanparantajia. Kalevalaseura-säätiön tuottaman elokuvan on ohjannut A. O. Väisänen ja käsikirjoittanut U. T. Sirelius. Elokuvan tekijäryhmä koostui kansatieteilijöistä alan ammattilaisten sijaan. Elokuva oli pitkään unohduksissa, mutta viime vuosina sen historiallinen ja kansatieteellinen arvo ja merkitys on ymmärretty paremmin.


title: Lennart Gripenberg

text: Alexander Leonard (Lennart) Gripenberg (15. marraskuuta 1852 Oulu – 14. syyskuuta 1933 Helsinki) oli suomalainen everstiluutnantti, teollisuusjohtaja ja senaattori.


title: Lennart Gripenberg

text: Gripenbergin vanhemmat olivat kamarineuvos Gustaf Leonard Gripenberg ja Margaretha Maria Frosterus. Hän kävi 1870 Haminan kadettikoulun ja 1873–1876 Pietarin sotainsinööriakatemian. Gripenberg palveli henkikaartin ratsastavassa krenatöörikomppaniassa 1870–1876 ja oli sotilasinsinöörinä ja Suomen kadettikoulun opettajana 1876–1879. Gripenberg ylennettiin kapteeniksi 1877 ja everstiluutnantiksi 1879. Hän oli Vaasan rautatierakennustyömaan vanhempana insinöörinä 1879–1881, Kymijoen lauttausyhdistyksen toimitusjohtajana 1881–1886, teollisuushallituksen insinöörinä 1886–1896 ja tie- ja vesirakennusten ylihallituksen ylitirehtöörinä 1896.


title: Lennart Gripenberg

text: Gripenberg oli senaatin talousosaston jäsen ja kauppa- ja teollisuustoimituskunnan päällikkö 1896–1900, Bröderna Åström Ab:n toimitusjohtaja 1900–1903 ja 1905 sekä senaatin talousosaston jäsen ja kulkulaitostoimituskunnan päällikkö Mechelinin senaatissa 1905–1907 ja Suomen Pankin valtuusmies 1907–1908. Gripenberg oli vuosina 1903–1904 karkotettuna poliittisista syistä ja asui Tukholmassa. Karkotuksen syynä oli se että hän oli kirjoittanut nimimerkillä "Nemo" passiivista vastarintaa kannattaneen kirjasen.


title: Lennart Gripenberg

text: Gripenberg oli sittemmin Tampereen Puuvillateollisuus Oy:n isännöitsijänä 1908–1909, Suomen puuvillatehtaiden yhtymän puheenjohtajana 1909–1920, Suomen työnantajain lakkovakuutusyhtiön johtokunnan puheenjohtaja 1911–1926, palovakuutusyhtiö Imatran johtokunnan puheenjohtajana 1911–1916 ja hallintoneuvoston jäsenenä 1916–1933 sekä Pohjoismaiden osakepankin hallintoneuvoston jäsen vuodesta 1916.


title: Lennart Gripenberg

text: Gripenberg osallistui säätyvaltiopäiville ritariston ja aatelin jäsenenä 1882–1906.


title: Lennart Gripenberg

text: Lennart Gripenberg oli naimisissa 1877–1916 Anna Elisabeth Nybergin kanssa.


title: Lennart Gripenberg

text: Nimimerkillä "Nemo":


title: Lennart Gripenberg

text: Omalla nimellä:


title: Evankelinen lähetysyhdistys

text: Evankelinen lähetysyhdistys (ELY) on Suomen evankelis-luterilaisessa kirkossa toimiva sisä- ja ulkolähetysjärjestö, jonka juuret ovat evankelisessa herätysliikkeessä. Järjestön perusti joukko Suomen luterilaisesta evankeliumiyhdistyksestä (SLEY) keväällä 2008 eronneita pappeja ja maallikkoja. Välirikon taustalla olivat erilaiset näkemykset naisten pätevyydestä pappisvirkaan.


title: Evankelinen lähetysyhdistys

text: Elyn hallituksen puheenjohtajana toimii Pekka Knuutti Karstulasta.


title: Evankelinen lähetysyhdistys

text: SLEY:n johto oli yhä selkeämmin profiloitunut perinteisen virkakannan kannattajaksi eli vastustamaan papin viran 1980-luvulla tapahtunutta avaamista naisille. SLEY:n jäsenet ja muut evankelisuuteen samastuvat olivat kuitenkin jakaantuneet virkakannassaan kahteen leiriin. Molempien kantojen edustajat olivat kokeneet virkakiistan vievän ikävästi huomiota pois yhdistyksen varsinaisesta tehtävästä, evankeliumin julistamisesta. Kiistan kärjistyessä kypsyi pikku hiljaa ajatus erillisen, naispappeuden hyväksyvän evankelisen yhdistyksen perustamisesta.


title: Evankelinen lähetysyhdistys

text: Evankelinen lähetysyhdistys merkittiin yhdistysrekisteriin 2008. ELYn perustamisella pyrittiin rauhoittamaan tilannetta ja tarjoamaan hengellinen koti ja toimintaympäristö niille evankelisille, jotka eivät virkakiistan kärjistymisen vuoksi koe samastuvansa SLEY:hin.


title: Evankelinen lähetysyhdistys

text: Yhdistyksen kotipaikka on Tampere. Pääkaupunkiseudulla toimii kahdeksanjäseninen Helsinki-työryhmä. Se järjestää ELYn tilaisuuksia yhdessä helsinkiläisten seurakuntien kanssa. Toimintaa yhteistyössä paikallisseurakuntien kanssa on myös muualla eteläisessä Suomessa, erityisesti Kanta-Hämeessä ja Pirkanmaalla. ELYn vahvaa kanta-aluetta ovat Pohjanmaan perinteiset evankeliset alueet. Toiminta-alueet koko maassa ovat Espoo, Hauho, Hattula, Hyvinkää, Kalvola, Karstula, Kurikka, Lammi, Pälkäne, Renko ja Seinäjoki.


title: Evankelinen lähetysyhdistys

text: ELY piti ensimmäiset kesäjuhlansa ja vuosikokouksensa Ilmajoella elokuussa 2008. Kesäjuhlilla oli kävijöitä reilusti yli odotusten, noin 1300 henkilöä.


title: Evankelinen lähetysyhdistys

text: Toiset evankeliset kesäjuhlansa ELY järjesti Kauhajoella 1.−2. elokuuta 2009. Kauhajoen kirkkoherra Jouko Ala-Prinkkilä johti kesäjuhlatoimikuntaa ja toimii alueen evankelisten keskushenkilönä.


title: Evankelinen lähetysyhdistys

text: Vuonna 2014 kesäjuhlat järjestettiin Alavudella 14.−15. kesäkuuta yhdessä Alavuden seurakunnan kanssa.


title: Evankelinen lähetysyhdistys

text: Vuoden 2015 kesäjuhlat järjestettiin Salossa 1.−2. elokuuta.


title: Evankelinen lähetysyhdistys

text: Vuoden 2016 kesäjuhlat järjestettiin Lapualla 17-19. kesäkuuta yhdessä Lapuan tuomiokirkkoseurakunnan kanssa.


title: Evankelinen lähetysyhdistys

text: ELY järjestää lapsille ja heidän vanhemmilleen sekä muille seurakuntalaisille "Laula kanssani "-tilaisuuksia. Ne ovat seurakunnissa järjestettäviä yhteislaulutilaisuuksia, joissa lauletaan vanhoja, tuttuja lastenlauluja ja opitaan uusia. Tilaisuuksiin liittyy lähetystyöstä kertominen ja lahjan antaminen lähetyskohteen hyväksi.


title: Evankelinen lähetysyhdistys

text: ELY on tuottanut yhteistyössä IRR-TV:n kanssa kristillistä Aarrearkku-lastenohjelmaa. Ohjelmaa on esitetty BC-TV ja Taivas TV7 -kanavilla vuonna 2013.


title: Evankelinen lähetysyhdistys

text:
ELY tekee ulkolähetystyötä seuraavissa maissa:
ELY:llä on nimikkolähettejä seuraavissa maissa: Israel, Itävalta, Venäjä, Japani. Lisäksi se on tukenut vapaaehtoistyötä Senegalissa. ELY tukee Medialähetys Sanansaattajien kautta farsinkielisiä lasten TV-ohjelmia ja Japaniin suuntautuvaa "Keikon kirjelaatikko" -nimistä radio-ohjelmaa.


title: Evankelinen lähetysyhdistys

text: ELYn logo on Rousonara Tastulan luoma ja Joona Kallion edelleen kehittämä. Logo on kirjainten E, L ja Y muodostama risti ja kehä, jossa risti symboloi yhdistyksen perustaa ja kehä sen ympärillä jäsenten muodostamaa piiriä, sekä maailmaa, jonne ilosanomaa tulee viedä.


title: Evankelinen lähetysyhdistys

text: Risti muodostuu suorista ja jämäköistä elementeistä, kuvastaen sanoman ja periaatteiden järkkymätöntä ydintä. Kehässä on pyöreitä ja pehmeitä muotoja kuvastaen joustavuutta ja inhimillisyyttä. Kevään vihreä väri kuvastaa nuorta yhdistystä, joka kasvaa ja kehittyy Sanan äärellä kuin kasvi auringon valossa.


title: Teodor Sillman

text: Teodor Sillman (; 17. tammikuuta 1854 Helsinki – 12. maaliskuuta 1926 Hatsina, Pietarin kuvernementti, Neuvostoliitto) oli suomalainen Venäjän laivaston vara-amiraali, joka toimi myös jonkin aikaa senaattorina Markovin johtamassa senaatissa.


title: Teodor Sillman

text: Sillmanin vanhemmat olivat eversti Claes Gustaf Fredrik Sillman ja hänen 1. puolisonsa Xenia Sokoloff. Hänen veljensä oli kenraalimajuri Nikolai Sillman. Sillman opiskeli 1871–1879 Pietarin merikadettikoulussa yleten midshipmaniksi kurssin lopulla. Luutnantiksi ylennetty Sillman oli 1881–1886 Pietarin merikadettikoulussa nuorempana luokanjohtajana, vuosina 1886–1891 vanhempana upseerina 1. luokan risteilijä "Vladimir Monomahilla" ja 1891–1893 kapteeniluutnantiksi ylennettynä vanhempana upseerina ristelijä "¨Pamjat Azovalla".


title: Teodor Sillman

text: Sillman oli sitten päällikkönä satamahöyryvene "Mogutšilla" 1893–1895, monitori "Smertšillä" 1895-1896, tykkivene "Koreetsilla" 1896–1897 ja torpedoristeilijä "Gaidamakilla" 1898–1900. Hän teki tykkivene Koreetsilla edestakaisen matkan Kronstadtista Tyynellemerelle ja osallistui torpedoristelijä Gaidamakilla Kiinan boksarikapinallisia vastaan käytyyn sotaan ja Takun linnoituksen valtaukseen kesällä 1900.


title: Teodor Sillman

text: 1. luokan kapteeniksi ylennetty Sillman siirrettiin vuonna 1900 Siperian meriekipaasista Itämeren laivastoon. Hänestä tuli tammikuussa 1901 panssaripatterilaiva "Pervenetsin" päällikkö ja joulukuussa 1901 12. meriekipaasin komentaja ja ristelijä "Pamjat Azovan" päällikkö.


title: Teodor Sillman

text: Vuosina 1906–1909 kontra-amiraaliksi ylennetty Sillman toimi "Keisari Paavalin invalidikodin" johtajana. Hänestä tuli 13. lokakuuta 1909 Markovin senaatin talousosaston jäsen ja hän oli tässä tehtävässä helmikuuhun 1910 saakka. Sillman palasi vielä joksikin aikaa Keisari Paavalin invalidikodin johtajaksi mutta sai sitten 3. lokakuuta 1911 eron vakinaisesta palveluksesta. Sillman muutti tämän jälkeen asumaan Hatsinaan Inkerinmaalle jossa hän vietti loppuvuotensa.


title: Teodor Sillman

text: Sillman oli naimisissa Ekaterina Vasiljevna Nikolajevan kanssa.


title: Viktor Hedlund

text: Viktor Bernhard Hedlund (27. toukokuuta 1853 Helsinki – 4. heinäkuuta 1922 Helsinki) oli suomalainen Venäjän armeijan kenraaliluutnantti, senaattori ja valtioneuvos.